10 Peraturan Kewangan untuk Noobies

Tak kira macam mana pun keadaan ekonomi yang kita hadapi, sekiranya anda tidak berbelanja dengan betul, anda adalah orang yang rugi. Bagi mengelakkan menjadi orang yang rugi, mari kita baca peraturan kewangan yang dikongsikan oleh KayaBun. Untuk pengetahuan anda,
KayaBun
 adalah produk MIDF (Malaysian Investment Development Finance Berhad) dan mereka membuat perkongsian tips kewangan peribadi.

Sumber: Kayabun

1. Bayar diri sendiri dulu

Dalam bahasa orang putih, ia disebut “pay yourself first”. Konsep ini ada diterangkan oleh Robert Kiyosaki dan caranya adalah menggunakan gaji untuk menjana pendapatan atau menyimpan untuk diri kita sendiri terlebih dahulu. Daripada pendapatan ini, barulah kita mendapat pulangan untuk membayar apa-apa perbelanjaan atau komitmen yang kita ada. Kalau menyimpan pula, baki gaji itulah yang digunakan untuk perbelanjaan kita. Konsep ini sememangnya agak mencabar, namun tak mustahil.

Kalau anda nak tafsiran lain untuk pay yourself first, boleh fikirkan untuk peruntukkan sebahagian wang dalam tabung pelaburan diri sendiri. Antara kegunaannya mungkin untuk hadir ke dalam kelas saham, latihan atau kemahiran professional, pemasaran digital dan sebagainya. Sama juga dengan konsep diguna pakai tadi, ia adalah suatu pelaburan yang memberikan pulangan kepada diri kita di waktu akan datang.

2. Belajar bagaimana melabur

Zaman sekarang, ada banyak maklumat yang anda boleh cari sama ada dari buku ataupun secara online. Ada banyak tips kewangan dan cara-cara melabur yang anda belajar sama ada pelaburan hartanah, saham, perniagaan dan sebagainya. Selepas belajar, cubalah untuk mencuba.

3. Bagi setiap ringgit bekerja

Kalau anda mempunyai duit simpanan lebih, boleh gunakan duit itu untuk menjana pendapatan modal. Inilah yang dinamakan duit bekerja untuk kita. Namun kalau tak melabur, pastikan setiap ringgit yang anda gunakan disalurkan kepada perkara yang manfaat.

4. Jangan jadi hamba duit

Memang betul orang kata semua benda di dunia ni perlukan duit. Tapi, duit bukanlah segalanya. Jangan jadi terlalu obses untuk mengumpul duit sampaikan terabai tanggungjawab dan keperluan diri.

5. Ada matlamat kewangan

Kalau kita tak ada matlamat kewangan yang jelas, kita mungkin tak nampak sebabnya untuk menyimpan. Jadi, tetapkan sebuah matlamat, sama ada untuk bercuti, kebebasan kewangan, umrah dan sebagainya untuk lebih fokus mengumpul simpanan.

6. Rancang kewangan dengan bijak

Lepas dah pasang matlamat kewangan tadi, kita perlu juga rancang dengan melihat berapa banyak yang perlu dikumpul secara keseluruhan, simpanan wajib bulanan, cara menyimpan dan sebagainya. Kalau tak ada perancangan, takut matlamat yang ditetapkan tadi lambat tercapai, atau lebih sedih, tak tercapai.

7. Belajar jana pendapatan pasif

Bab belajar ni memang takkan habis. Kalau belum belajar, tetapkan masa. Kalau dah belajar, dapatkan ilmu yang lebih dalam. Dengan ilmu, kita boleh kurangkan risiko pelaburan sebab kita akan lebih tahu kaedah apa yang menjadi dan apa yang kurang menjadi. Kalau dah cuba tapi tak jadi, betulkan apa yang tak jadi.

8. Duit hasilkan duit

Kadang-kadang kita rasa takut untuk keluarkan duit untuk melabur. Jangan risau, untuk mendapatkan duit memang kita kena berbelanja sedikit. Tapi jangan pula ingat ada duit mudah di luar sana. Kalau terjumpa ejen yang tawarkan pulangan yang terlalu bagus, pastikan kesahihahnya terlebih dahulu.

9. Belanja kurang dari pendapatan

Manusia bila dah jumpa duit, ada yang kelabu mata. Perasaan tamak mula meresap ke dalam jiwa. Semua di dalam dunia ni kita nak sehingga lah berbelanja lebih dari kemampuan. Ini bukanlah tabiat yang bagus. Kalau nak berbelanja biarlah dalam kemampuan diri kita sendiri.

10. Zakat dan sedekah selalu

Pernah khatib jumaat berpesan bahawa dalam rezeki yang kita nikmati, di situ ada rezeki orang lain. Jadi kongsi-kongsi lah bila anda dah kaya.

Artikel ini ditaja oleh KayaBun. Untuk dapatkan tips kewangan peribadi yang lebih banyak, boleh
follow

KayaBun
 di facebook.


10 Year Challenge Saham di Bursa Malaysia

Ramai yang menyahut #10YearChallenge dengan membuat posting di laman sosial tentang perbezaan mereka 10 tahun lepas dan sekarang. Banyak perubahan kita dapat lihat untuk setiap individu, dan tahniah kepada semua yang bertambah baik daripada tahun ke tahun. Di iSaham, kami juga nak menyahut #10YearChallenge cuma hasilnya adalah sebegini:

10 tahun lepas, kami (iSaham) tidak wujud, dan sekarang wujud untuk membantu anda memudahkan pelaburan saham. Terima kasih kepada anda semua, kini kami telah mendapat jutaan pageviews hasil sokongan anda semua.
 Jadi, untuk #10YearChallenge, kami buat ke atas saham-saham di Bursa Malaysia yang mudah difahami dan membuat kenaikan 10 tahun terbaik. 5 saham terpilih untuk challenge ini:

1. HARTA (+4000%)

Hartalega Holdings Berhad merupakan syarikat pengeluar sarung tangan nitril
(nitrile glove
 terbesar di dunia. Syarikat ini mempunyai kapasiti menghasilkan 30 bilion sarung tangan setahun dan dijangka meningkat ke 44 bilion sarung tangan setahun menjelang 2020. Dengan kejayaan besar ini, saham syarikat ini naik melebihi 4000% dalam masa 10 tahun.

Sumber Gambar: hartalega.com.my

2. SKPRES (+1700%)

Syarikat SKP Resources terlibat dalam pembuatan komponen plastik elektronic. Antara syarikat yang menggunakan perkhidmatan SKPRES ialah Dyson, Panasonic, Sony dan Fujitsu. Saham syarikat ini naik lebih kurang 1700% dalam masa 10 tahun.

Sumber Gambar: skpres.com

3. TAKAFUL (+1400%)

Syarikat Takaful Malaysia Keluarga Berhad atau branding mudah dipanggil Takaful Malaysia merupakan salah satu syarikat terbesar dalam kategori takaful. Syarikat ini menyediakan produk takaful dalam pelbagai kategori seperti
personal accident
,
medical card
,
travel
 dan macam-macam lagi. Saham syarikat ini telah naik sebanyak lebih kurang 1400% dalam masa 10 tahun.

Sumber Gambar: takaful-malaysia.com.my

4. GHLSYS (+1300%)

GHL Systems Bhd merupakan syarikat penyediaan servis pembayaran (
payment service provider
) yang mendapat nama di serantau Asia Tenggara. Kebanyakan pembayaran yang dibuat menggunakan kad debit / credit akan menggunakan mesin yang disediakan oleh GHLSYS di seluruh Malaysia. Saham ini naik 1300% dalam 10 tahun dan masih mempunyai potensi besar dengan wujudnya trend baru
ePayment
.

5. HUPSENG (+1000%)

Hup Seng Industries Sdn Bhd merupakan pengeluar biskut kering Hup Seng yang sangat popular dan masih menjadi pilihan ramai. Tidak perlu pengenalan lebih lanjut, saham syarikat ini telah naik lebih daripada 1000% dalam masa 10 tahun

Berapa banyak untung?

Dengan kenaikan 4000%, sekiranya modal anda RM25,000 pada tahun 2009, modal anda akan berkembang menjadi RM1,025,000 (lebih daripada 40 kali ganda). Kalau 1000% pun, anda boleh menggandakan wang anda lebih 10 kali ganda. Lebih baik lagi, saham-saham ini bukan sesuatu yang asing daripada anda tetapi servis-servis dan produk-produk yang anda gunakan setiap hari juga, ataupun sesuatu yang mudah difahami.
Saham-saham lain yang naik lebih daripada 100% dan mudah anda fahami, boleh rujuk di
screener ini
. Untuk beginner, boleh mula berkenalan dengan saham dengan melihat saham-saham ini dan mengkaji kenapa saham-saham begini naik seterusnya mencari peluang-peluang baru dalam saham-saham berpotensi.


15 Istilah dan Maksud Berkaitan Saham

Dalam dunia pelaburan saham, boleh ada banyak istilah-istilah yang agak asing bagi kita. Ada yang melibatkan berkaitan dengan pasaran saham, ada yang berkaitan strategi saham, ada juga berkaitan dengan istilah saham. Bursa Malaysia telah pun menghimpunkan sejumlah terminologi yang digunakan dalam pasaran. Dalam post kali ni, kita akan lihat terminologi atau istilah yang berkaitan dengan saham.

1. Share

Saham secara umumnya adalah pegangan dalam sesebuah perusahaan. Namun apa yang kebiasaannya difahami sebagai saham adalah alat
pelaburan di pasaran saham
.

2. Balloting Shares

Permohonan IPO
 diagihkan mengikut undian. Saham undian merujuk kepada saham yang melalui proses undian ini.

3. Blue Chip

Sesebuah saham boleh dikategorikan mengikut saiz permodalan pasaran syarikat.
Blue Chip
 merupakan saham-saham terbesar dalam Bursa Malaysia.

4. Class of Shares

Sesetengah saham di luar negara dikelaskan mengikut hak bersuara seperti Class A dan Class B. Satu kelas ini akan mempunyai had dalam menyuarakan hak dan terutamanya pengambilalihan. Ini membolehkan syarikat mengawal milikan dan membuatkan proses pengambilalihan menjadi lebih susah.

5. Ordinary Shares

Saham yang didagangkan untuk memperoleh hak milikan ke atas syarikat. Secara ringkasnya, inilah saham yang kita biasa jual beli di pasaran.

6. Preference Shares

Sejenis saham yang diberi keutamaan dividen terlebih dahulu sebelum diberikan kepada saham biasa. Biasanya boleh diperoleh dari
rights issue
 yang menawarkan saham keutamaan. Suatu yang lebih relevan kepada pelabur yang sukakan dividen.

7. Convertible Preference Shares

Sejenis saham keutamaan yang disertakan pilihan kepada pemegang untuk ditukarkan kepada sebilangan saham biasa selepas tarikh yang ditentukan.

8. Cumulative Preferred Stock / Share

Sejenis saham keutamaan yang diperuntukkan untuk dibayar setiap kali pembayaran dividen. Sekiranya syarikat tidak membayar dividen pada suatu atau beberapa tempoh, ia berhutang dividen dengan pemegang saham ini selagi dividen tidak dibayar.

Sebagai contoh, apabila syarikat gagal membayar dividen 2 kali pada waktu yang sepatutnya, hutang dividen ini terkumpul buat 2 kali pembayaran. Sekiranya syarikat dapat bayar dividen untuk kali ketiga, ia perlu bayar dividen buat tempoh tersebut, ditambah dengan 2 dividen yang terhutang.

9. Underlying Share

Saham yang menjadi pendasar kepada sesebuah indeks atau sekuriti yang dibentuk. Sebagai contoh,
KLCI
 didasari saham-saham seperti Maybank, Top Glove, TNB, Axiata dan sebagainya.

10. Share Swap

Sebuah pertukaran aset ekuiti antara satu sama lain, biasanya dikaitkan dengan pemerolehan atau penggabungan syarikat. Ini membolehkan pegangan ekuiti antara kedua-dua pihak ini yang akan mengharapkan yang terbaik untuk satu sama lain.

11. Authorised Share

Jumlah saham yang boleh diterbitkan bagi sesebuah syarikat apabila IPO.

12. Issued Shares

Jumlah saham yang diterbitkan. Syarikat kebiasaannya tidak menerbitkan saham mengikut authorised share iaitu jumlah maksimum saham yang boleh diterbitkan. Ini membolehkan syarikat dikembangkan lagi pada waktu akan datang melalui private placement, rights issue dan sebagainya.

13. Outstanding Shares

Jumlah kesemua saham yang dipegang sama ada oleh individu, institusi atau individu dalam syarikat seperti pengarah dan pekerja melalui ESOS. Istilah outstanding shares ni digunakan untuk mengira permodalan pasaran (market capitalisation), EPS dan sebagainya.

14. Treasury Shares

Jumlah saham yang dimiliki oleh syarikat sendiri. Tidak dikira dalam pengiraan seperti permodalan pasaran, EPS dan sebagainya.

15. Float

Jumlah saham yang boleh dibeli di pasaran. Secara umumnya dikira dengan outstanding share, ditolak dengan saham milikan ahli syarikat seperti pengarah dan pekerja, dan juga institusi. Konsep keapungan ini menjadikan sesebuah saham itu volatile atau tidak. Secara umumnya, institusi akan elak saham yang mempunyai keapungan yang rendah kerana pertukaran tangan yang terhad. Pertukaran tangan yang terhad ini boleh menggerakkan pasaran dengan mudah, menjadikan ia berisiko sekiranya jualan berlaku.

Untuk merumuskan istilah 11 hingga 15, kita lihat contoh ini. Syarikat X boleh terbitkan sejumlah 200 juta saham (Authorised Share). Apabila IPO, sebanyak 100 juta saham sahaja yang diterbitkan (Issued Shares). Daripada jumlah ini, 10 juta dimiliki oleh syarikat (Treasury Stock / Shares). Baki sebanyak 90 juta boleh didagangkan di pasaran terbuka (Outstanding Shares). Sebahagian saham dimiliki oleh ahli syarikat seperti pengarah dan pekerja, dan sebahagiannya lagi dipegang oleh institusi, katakan jumlahnya 63 juta. Baki sebanyak 27 juta saham sahaja yang diapungkan di pasaran, iaitu 30% daripada 90 juta Outstanding Shares. Jumlah (Float) inilah yang boleh didagangkan di pasaran seharian.


3 IPO Baru yang Anda Boleh Pohon Sekarang dengan MITI

Sebelum berlakunya epidemik wabak Covid-19 ini, Bursa telah pun menjangka sebilangan IPO dalam perancangan dalam tahun ini. Namun tiada siapa sangka, wabak ini berlaku dan menangguh perancangan ini. Kini, ada tiga saham yang anda boleh mohon melalui MITI. Syarikat-syarikat yang bakal disenaraikan ini boleh dikatakan agak menarik untuk dibeli.

Econframe Berhad

Tarikh permohonan: 3 - 10 Ogos 12.30PM

Econframe
 adalah syarikat reka bentuk dan pengeluar bingkai besi untuk pintu dan tingkap. Syarikat ini telah beroperasi sejak tahun 2001 dan beroperasi di Sungai Rasau, Klang. Antara kepelbagaian produk jualan Econframe adalah pintu rintangan api, pintu besi dan komponen pintu (ironmongery). Bingkai pintu Econframe digunakan oleh pelbagai pemaju terkemuka seperti Aset Kayamas, Eco World, Gamuda, IJM, SP Setia dan banyak lagi.

Jika melihat pada 3 tahun prestasi kewangan, kita dapat lihat bahawa pendapatan dan keuntungan Econframe semakin meningkat dengan konsisten.

Dana IPO akan digunakan untuk tujuan tersebut:

Pembelian tanah dan pembinaan kilang pengeluaran baru

Automasi proses pengeluaran

Modal kerja

Perbelanjaan penyenaraian

Samaiden Group Berhad

Tarikh permohonan: 4 - 11 Ogos 12PM

Samaiden
 telah ditubuhkan pada tahun 2013 sebagai kontraktor pemasangan sistem solar PV di bangunan perumahan. Syarikat ini telah berkembang kepada penawaran perkhidmatan rundingan, perancangan dan EPCC. Antara projek EPCC di bawah Samaiden Group yang telah siap adalah stesen janakuasa solar PV dengan kapasiti 23.7 MW di Seberang Perai. Samaiden juga telah memasuki pasaran Vietnam pada Oktober 2019, dan akan terus mengembangkan operasi perniagaan ke sana.

Samaiden Group juga mencatatkan pendapatan dan keuntungan yang semakin meningkat secara konsisten. Tambahan di sini, kita dapat lihat kenaikan yang mendadak dalam tiga tahun sehingga 2019.

Dana IPO akan digunakan untuk tujuan di bawah:

Pembelian pejabat korporat

Pembelian pejabat cawangan Pulau Pinang, Sabah dan Vietnam

Aktiviti pemasaran

Pembelian peralatan perkhidmatan, perisian dan perkakasan IT

Modal kerja

Perbelanjaan penyenaraian

Aneka Holdings Berhad

Tarikh permohonan: 4 - 11 Ogos 12PM

Syarikat ketiga yang dibuka untuk permohonan IPO MITI pula adalah Aneka Holdings Berhad yang menjalankan bisnes pembinaan. Aneka Holdings terlibat dalam pembinaan asas bangunan dan pembinaan bawah tanah (basement). Syarikat ini ditubuhkan pada tahun 2001 dengan projek binaan asas dan mula memasuki tanah Indonesia pada tahun 2014. Pendapatan utama syarikat sememangnya datang daripada dua jenis pembinaan ini, iaitu pembinaan asas dan bawah tanah, maka agak mudah untuk memahami bisnes syarikat ini.

Pendapatan Aneka Holdings Berhad ada kenaikan dan penurunan. Namun, keuntungan selepas cukai mencatatkan kenaikan yang konsisten. Margin keuntungan syarikat juga meningkat ke 9% pada laporan tahunan terkini.

Dana IPO akan digunakan untuk tujuan berikut:

Pembelian 4 buah rotary drilling rig

Pembelian 2 buah crawler crane

Bayaran pinjaman bank dengan tujuan:

Mesin dan peralatan

Bangunan ibu pejabat di Bukit Jalil

Pembiayaan semula hutang untuk pejabat

Perbelanjaan penyenaraian

Cara Memohon IPO melalui MITI

Sekiranya anda ingin tahu cara-cara memohon IPO ini, boleh pergi ke
post ini
. Sekiranya perlu mendaftar, anda boleh ikut langkah-langkah di dalam post tersebut. Panduan untuk cara permohonan juga dituliskan dalam post yang sama. Permohonan lengkap perlu dihantar sebelum tarikh tutup permohonan.


3 Strategi Membeli Saham Sideway

Ada 3 jenis trend dalam market iaitu uptrend (menaik), sideway (mendatar), downtrend (menurun). Kami selalu tekankan
betapa pentingnya memberi fokus kepada saham uptrend (saham dalam keadaan menaik).

Antara sebabnya ialah untuk mengelakkan peram kerana kesilapan bottom fishing, kesilapan menganggap saham jatuh
itu diskaun, dan saham yang mempunyai momentum menaik, selalu lebih mudah dan cepat menaik.

Fokus kali ini ialah pada saham sideway. Saham sideway ialah saham dalam keadaan mendatar dimana kenaikan dan
penurunan harga berada di paras lebih kurang sama.

Apakah strategi yang berkesan untuk membeli saham sideway?

1. Beli saham fundamental yang bagus dalam keadaan sideway
 - Untuk mengelakkan bias bila harga saham
naik baru nampak fundamental & untuk mengelakkan bias bila harga turun rasa diskaun saja - akan dikupas lebih lanjut
dalam post akan datang

2. Beli saham uptrend untuk jangka masa lebih panjang, dan sideway untuk jangka masa lebih pendek
 - Contoh
(long term uptrend, mid term sideway) atau (mid term uptrend, short term sideway) untuk mendapatkan entry yang selamat
dan tenang dan mengelakkan sangkut diatas

3. Beli saham yang baru bangkit selepas lama tidur
 - saham permulaan uptrend selalu boleh memberi pulangan
yang lumayan dan kebangkitan tidak akan berlaku tanpa belian yang kuat dari bawah.

Antara contoh saham yang baru bangkit selepas tidur ialah POS, TAMBUN dan PIE.

Untuk mencari saham-saham sideway, anda boleh dapatkan di screener baru iSaham:

1.
Long Term Sideway Screener

2.
Mid Term Sideway Screener

3.
Short Term Sideway Screener

Boleh gabungkan screener sideway ini dengan strategi dan kaedah masing-masing. Contohnya, gabungkan volume
untuk smart money semasa saham dalam keadaan sideway dan sebelum saham terbang.


4 Nama Baru Malaysia Dalam Senarai Terkaya Forbes 2021

Bulan ini, Forbes telah keluarkan senarai Billionaire dunia,
individu terkaya 2021
. Walaupun dunia dalam keadaan pandemik, senarai ini semakin panjang. Tahun ini kita dapat lihat sejumlah 2,755 nama dalam senarai - penambahan sebanyak 660 nama berbanding tahun lepas. 493 nama baru telah masuk dalam senarai - 210 sahaja dari China dan Hong Kong, 250 yang lain pula kembali masuk ke dalam senarai.

Di Malaysia pula, kita dapat lihat 4 nama baru yang termasuk dalam senarai Forbes individu terkaya dunia. Dalam post ini, kita akan berikan tumpuan kepada 4 individu tersebut.

G. Gnanalingam

G. Gnanalingam. Gambar: Westports

Nilai kekayaan: RM 7.03 bilion

Sumber kekayaan:
Westports

Pendidikan: Sarjana, Harvard Business School

G. Gnanalingam menduduki tangga ke-1833 individu terkaya dunia, dan ke-13 di Malaysia. Beliau merupakan pengerusi Wesports Holdings, pengendali pelabuhan kargo yang ditubuhkan bersama Ahmayuddin bin Ahmad. Wesport memiliki konsesi 60 tahun untuk mengendali pelabuhannya di Pulau Indah dan Pelabuhan Klang yang akan berakhir pada 2054.

Westports adalah pelabuhan utama di Malaysia dan merupakan pelabuhan kedua tersibuk di Asia Tenggara. Walaupun dunia menghadapi wabak Covid-19, aktiviti pelabuhan tidak terjejas, malah menjadi semakin penting untuk memastikan aktiviti import dan eksport kekal berhubung. Gnanalingam memiliki Westport melalui Pembinaan Redzai Sdn Bhd dan Semakin Ajaib Sdn Bhd. Secara tidak langsung, milikan Gnanalingam dalam Westport adalah sebanyak 45.52%.

Tan Yu Yeh dan Tan Yu Wei

Tan Yu Yeh (kanan) dan Brahmal Vasudevan. Gambar: NST

Nilai kekayaan: RM 7.86 bilion dan RM 4.55 bilion

Sumber kekayaan:
Mr DIY

Pendidikan: Sarjana Muda Sains, UM dan Sarjana Muda Pengurusan, USM

Anda tentu kenal syarikat Mr DIY yang baru tersenarai di pasaran utama Bursa Malaysia pada 2020. Sebelum tersenarai lagi, ia telah menjadi salah satu jenama yang sangat dikenali. Mr DIY mendominasi anggaran 30% bahagian pasaran dalam segmen perniagaan yang dijalankan. Sebelum penyenaraian sahaja, permodalan pasaran Mr DIY adalah pada RM 10 bilion. Setakat artikel ini ditulis, nilai Mr DIY telah pun meningkat ke RM 26.6 bilion, satu peningkatan sebanyak 160% sejak penyenaraian.

Mr DIY adalah sebuah perniagaan milik keluarga dengan milikan terbesar oleh dua adik beradik, Tan Yu Yeh dan Tan Yu Wei. Mereka memiliki pegangan dalam Mr DIY melalui Bee Family Limited. Di bawah struktur Bee Family Limited, terdapat pula Yeh Family (PTC) Limited dan WEI Future Capital Limited. Syarikat-syarikat ini adalah kepunyaan Tan Yu Yeh dan Tan Yu Wei dengan milikan masing-masing sebanyak 54.2% dan 32.8% di dalam Bee Family Limited. Yeh dan Wei masing-masing menduduki tangga ke-12 dan ke-17 individu terkaya Malaysia.

Tan Eng Kee

Tan Eng Kee (kiri). Gambar: Greatech

Nilai kekayaan: RM 4.96 bilion

Sumber kekayaan:
Greatech

Pendidikan: Sijil Kejuruteraan Mekanikal, Politeknik Sultan Abdul Halim Mu'adzam Shah

Menduduki tangga ke-16 individu terkaya Malaysia ialah Tan Eng Kee yang merupakan pengasas syarikat teknologi perkilangan, Greatech. Syarikat ini sangat dikenali sejak kemunculannya dalam pasaran Bursa. Jualan Greatech mempunyai perkaitan dengan industri yang hangat kini, iaitu Solar dan kenderaan elektrik. Semenjak IPO, nilai permodalan pasaran Greatech telah naik sehingga 1800%, dari RM 382 juta kepada RM 7.5 bilion setakat artikel ini ditulis.

Sebelum menubuhkan Greatech, Tan Eng Kee memulakan kerjaya sebagai Production Planner dan kemudiannya Eksekutif Pemasaran di syarikat yang sama. Beliau menubuhkan Greatech pada tahun 1993 dengan penglibatan dalam pengeluaran komponen kejuruteraan. Kini, Greatech terlibat dalam industri semikonduktor, solar, peranti elektronik, sains hayat dan simpanan tenaga. Tan Eng Kee memiliki sejumlah besar pegangan sebanyak 74% dalam Greatech melalui GTECH Holdings Sdn Bhd.


4 Saham Lawan Arus Dikala Market Bergegar Sepanjang September 2018

Dalam post yang lepas di facebook page, kami pernah bincangkan strategi yang patut diberi fokus yang lebih ketika market
dalam keadaan tidak begitu menentu. 3 strategi yang disarankan tersebut ialah (1) mencari harga saham dibawah nilai intrinsik,
(2) disiplin dengan hanya memasuki saham yang bermula uptrend atau kekal uptrend dan (3) mencari saham melawan arus. Fokus
pada post kali ini ialah mencari saham lawan arus, ataupun konsep yang dipanggil relative strength, RS (bukan relative strength index, RSI).
Kenapa cari saham lawan arus?
Sebab terdapat sokongan atau "hidden hand" yang menyerap jualan panik dan jualan berterusan yang berlaku, juga terdapat kekuatan
belian pada saham menunjukkan terdapat kekuatan saham-saham ini dimata "smart money".
Terdapat 4 saham yang melawan arus dan dikesan pada screener premium
Relative Strength iSaham
 yang akan dibincangkan dibawah dan boleh dipantau:

EDGENTA - 4 hari berturut-turut dalam keadaan menaik semasa market 4 hari dalam keadaan perlahan, juga melepasi paras rintangan
kuat RM2.70. Menggunakan analisa chart pattern, berpotensi untuk naik ke RM3.50 dan disarankan untuk buy on weakness untuk
pelabur mid term. Untuk pelabur short term, boleh sentiasa cari peluang.

DIALOG - gap up, "engulfing" 5 candle sebelumnya dengan kekuatan fundamental yang bagus, lebih-lebih lagi dengan paras
Brent Crude Oil
 yang juga dalam keadaan menaik. Sekiranya saham berjaya
melepasi paras RM3.55 dengan volume yang tinggi, saham berpotensi untuk naik ke target price Kepala & Bahu Terbalik (
Inverted Head
& Shoulder
) iaitu pada paras RM4.10

VITROX - saham teknologi paling konsisten dari segi fundamental dan teknikal, juga dipegang kuat oleh fund2 luar seperti DBS  Bank,
Citibank New York , dan Fidelity Funds ASEAN, menunjukkan keyakinan fund yang lebih agresif pada masa depan syarikat.

KERJAYA - saham dalam keadaan downtrend/sideway tetapi kekuatan dapat lihat pada paras support terkuat saham ini iaitu paras RM1.37.
Saham ini lebih sesuai untuk penggemar bottom fishing tetapi tidak sesuai untuk mereka yang trade dengan mengikuti trend.
Adakah saham-saham melawan arus sesuai untuk short term, mid term, atau long term?
Saham-saham melawan arus sesuai dijadikan watchlist tidak kira apa cara entry kita. Contohnya kalau kita memilih short term, dan ada
signal short term pada saham tersebut, kita akan lebih "bias" kepada saham-saham diatas berbanding saham-saham lain. Contoh signal ialah
signal candlestick, volume, dan breakout. Begitu juga dengan long term, sekiranya kajian telah dibuat bahawa syarikat-syarikat diatas bagus
dari segi nilai intrinsik, saham boleh terus dibeli. Jadi, saham-saham diatas sesuai untuk semua term, cuma signal dan style menentukan
bila kita nak beli, dan berapa tempoh pegangan kita.
Selamat mengharungi market pada masa terdekat ini, selalunya market slow atau jatuh akan diikuti kenaikan besar-besaran.


iSaham Update 2023

27 Februari, 2023 - Pada hari Ahad yang lepas, sebuah sesi iSaham Update yang pertama untuk tahun 2023 telah berlangsung secara live di
Facebook Page iSaham
. Sesi ini telah disampaikan oleh
Co-founder
 iSaham, Anas Faris bersama dengan CEO Lyndung, Suddin Salleh pada jam 10 pagi semalam.

Sesi iSaham Update 2023 ini telah berlangsung selama 2 jam 25 minit. Sedikit berbeza daripada sesi-sesi sebelumnya, sesi kali ini bukan sahaja memperkenalkan dan menerangkan mengenai fungsi-fungsi baharu yang diterbitkan di aplikasi web
isaham.my
, tetapi turut menampilkan sebuah anak syarikat kepada iSaham yang bakal melancarkan program perkongsian komuniti untuk bil perubatan pada 28 Februari ini.

Mengkaji saham di tahap yang lebih tinggi

Sesi kali ini telah membawakan beberapa
update
 dan fungsi baharu pada iSaham. Antara
update
 yang dibawakan adalah seperti berikut:

1. Data terlaras (
Adjusted)

Fungsi terbaru ini memberi ruang kepada pengguna untuk melakukan kajian yang lebih menyeluruh. Keuntungan sebenar syarikat yang telah diselaras dapat dilihat dengan mengaktifkan butang
Adjusted
.

2. Jadual Tersuai (
Customized Table)

Pengguna kini boleh menyusun semula pilihan mengikut keutamaan masing-masing dengan menggunakan fungsi
Customize
.

3. Analisa IPO

Dengan
update
 terbaru ini, pengguna dapat melakukan analisa IPO di tahap yang yang lebih tinggi. Antara fitur baharu untuk analisa IPO yang diumumkan semalam adalah MITI & Future IPO, Kalkulator IPO dan perbandingan di antara PE IPO dan sektor berkaitan.

Sesi pendidikan lengkap dengan harga 'rahmah'

iSaham meneruskan inisiatif membawakan sesi pendidikan dan libat urus berkaitan saham dengan harga yang ‘rahmah’.

1. iSaham Pro Weekly

iSaham memperkenalkan sesi iSaham Pro Weekly yang membincangkan syarikat yang dipilih sendiri oleh pelanggan secara undian. Sesi ini dilaksanakan setiap minggu dan mensasarkan untuk membincangkan sebanyak 52 syarikat sepanjang tahun 2023.

Sesi ini dibawakan khas oleh
partner
 remisier iSaham kepada pelanggan yang membuka akaun CDS Mplus di bawah beliau. Sekiranya anda berminat untuk menyertai sesi ini, jemput untuk membuka akaun CDS melalui link
ini
 dan seterusnya melengkapkan syarat Pro.

2. iSaham Seminar 2023

Pada tahun ini, iSaham terus membawakan sesi kelas saham lengkap yang sesuai untuk semua golongan pelabur. Bagi mereka yang baru dalam dunia saham, kelas Asas Saham adalah yang paling sesuai untuk diikuti. Dua siri Kelas Asas Saham edisi Rahmah dengan harga RM9 telah diumumkan.

Sesi IPO Premier juga diperkenalkan dengan harga RM139. Peserta yang pernah hadir ke sesi IPO Advanced terdahulu pula layak untuk
recharge
 dengan harga RM9 sahaja. Bagi mengesahkan kelayakan untuk menghadiri sesi
recharge
, anda boleh semak kelayakan anda bersama team
iSaham Support
.

Bagi mereka yang ingin melakukan pembelajaran secara kendiri, iSaham Playback boleh dilanggan dengan harga RM199. Dengan melanggan iSaham Playback, anda boleh menghadiri sesi TA Workshop dengan harga istimewa RM9, berbanding harga biasa RM69.

Maklumat lanjut berkenaan seminar yang ditawarkan oleh iSaham boleh didapati di
https://www.isaham.my/seminar
.

3. iSaham Trader Day

Buat julung kalinya iSaham akan menganjurkan iSaham Trader Day yang akan berlangsung pada 15 Mac nanti. Pengguna yang ingin mengajukan soalan secara bersemuka dijemput untuk menghadiri iSaham Trader Day ini. Pendaftaran untuk sesi ini akan dibuka tidak lama lagi. Jangan lepaskan peluang keemasan ini.

iSaham mengorak langkah ke hadapan

Sesi kemudiannya diambil alih oleh Suddin Salleh, CEO Lyndung Sdn. Bhd., sebuah anak syarikat kepada iSaham untuk memberi penerangan mengenai program perkongsian komuniti untuk bil perubatan yang akan dilancarkan pada 28 Februari 2023.

Idea untuk menubuhkan sebuah program perkongsian ini tercetus selepas melihat kesusahan orang ramai untuk mendapatkan rawatan kesihatan disebabkan kadar inflasi yang semakin meningkat.

Menurut laporan daripada Institut Kesihatan Umum pada tahun 2020, sebanyak 43% daripada responden yang mengambil bahagian dalam kajian telah menjawab “tidak mampu” bagi soalan “Sebab-sebab tidak memiliki insurans/takaful kesihatan peribadi”. Melihat daripada laporan ini Lyndung ditubuhkan untuk menyediakan penyelesaian terbaik untuk masyarakat mendapatkan rawatan perubatan mampu milik melalui kaedah perkongsian komuniti.

Memetik kata-kata Anas Faris semasa sesi semalam:

“
Fokus iSaham bukan sahaja untuk membantu para pelabur melabur dengan lebih baik. Tetapi iSaham juga ingin membantu semua untuk melabur masa depan dengan lebih baik melalui sebuah komuniti
.”

Program perkongsian komuniti patuh Syariah ini untuk bil perubatan ini telah mengaplikasikan konsep Tabarru’ ke dalam program ini. Melalui konsep ini, ahli komuniti yang memerlukan rawatan perubatan boleh berkongsi bil perubatan mereka bersama ahli komuniti yang lain secara sama-rata sambil bersedekah.

Program perkongsian ini menawarkan kepada pengguna fi keahlian yang rendah iaitu RM10 sebulan atau RM120 setahun. Bukan itu sahaja, ahli komuniti juga hanya perlu berkongsi apabila terdapat ahli yang memerlukan rawatan kesihatan.

Untuk mengetahui maklumat lebih lanjut mengenai Lyndung, layari laman web Lyndung di
https://lyndung.my/
. Bagi yang berminat untuk menjadi sebahagian daripada komuniti Lyndung, anda boleh mengklik butang ‘J
oin Us Now
’ untuk mendaftar bermula 28 Februari 2023.

Sesi kemudian diakhiri dengan pemberian hadiah cabutan bertuah dari Twitter. Seramai 5 orang pemenang bertuah telah berjaya memenangi cabutan bertuah yang diadakan.


5 Ciri-ciri Saham yang Patut Dielakkan

Ada banyak sangat saham nak dipilih sampai pening kepala pelabur. Banyak juga berita, maklumat, dan cadagan saham tapi
betul ke saham-saham ni memang boleh masuk macam tu saja? Ok, nak tau saham yang bagus memang kena ada ilmu sedikit
dan strategi yang sesuai dengan style masing-masing. Tetapi, yang paling penting antara semua ialah mengetahui saham
apa yang patut dielakkan. Orang kata, "menghindari lebih baik daripada mengubati". Jadi, kalau dapat tips mana-mana atau
mula nak kaji sesuatu saham, boleh la check dulu samada termasuk dalam lima ciri-ciri saham yang patut dielakkan:
Saham yang berpotensi untuk bankrup

Elakkan membeli saham yang mempunyai keadaan kewangan yang tenat sebab tak kira apa harga saham sekarang ini,
harganya boleh jatuh dengan laju sehingga kosong pada bila2 masa saja. Boleh rujuk Altman Z, Current Ratio, dan macam2
model bankruptcy ratio yang lain di iSaham. Salah satu cara lain untuk mengetahui saham yang parah dari segi kewangan ialah
sekiranya saham tersebut tersenerai didalam PN17
.
Saham yang keadaan bisnes syarikat sentiasa dalam keadaan merosot

Apabila kita memulakan bisnes, kita nak bisnes kita sentiasa berkembang dari masa ke masa dari semua aspek -
jualan produk / servis, keuntungan, jumlah pengguna dan lain2. Sebarang kemorosotan perlu diperbaiki dengan cepat
supaya syarikat tidak berada dalam keadaan tenat. Syarikat yang sentiasa dalam keadaan merosot (boleh dilihat pada
iSaham - FCON bawah 0.40) menunjukkan pengurusan syarikat yang lemah, dan kalau syarikat tidak boleh hasilkan duit,
bagaimana pelabur nak buat duit?

Saham yang pernah buat pattern pump and dump
.

Saham pump and dump ialah saham yang dinaikkan harga oleh operator dengan laju, dan jatuh juga laju seperti
terjunan "pandalela". Kebanyakannya berpucuk-kan pattern double top atau v-top. Saham seperti ini kalau nk recover boleh
 makan masa sehingga 6 tahun, dan maybe takkan recover sampai bila2.

Saham yang terlalu banyak disebut dalam akhbar dan social media
.

Kebanyakan news sebenarnya hanya contribute beberapa sen sahaja kepada nilai intrinsik syarikat, tetapi sangat mudah
untuk menarik perhatian para pelabur hanya dengan menyebut kontrak beratus2 juta. Perhatian ini memudahkan smart money
melepaskan pegangan mereka kepada weak holders yang mengejar news.
Saham yang betul2 downtrend, dan hanya melompat dengan pattern "dead cat bounce".

Ramai orang suka kejar diskaun, katanya nak beli semurah mungkin. Last2 hanyut dibawa ombak penurunan. Salah satu
kekuatan analisa teknikal ialah elemen fundamental sudah boleh dilihat pada chart. Jadi, keadaan saham yang downtrend
menunjukkan selling pressure yang kuat, tiada demand dan tiada sokongan daripada jerung2 dan pelabur lain.

Kalau nak juga beli saham downtrend (atau yg lain2 diatas), HANYA boleh beli setelah mengkaji kekuatan fundamental
dengan cara yg betul dan sebenar bukan sekadar tengok ratio.


5 Negara Mengalami Hiperinflasi Terburuk dalam Sejarah

Inflasi merupakan salah satu masalah utama yang sering dihadapi oleh sesebuah negara terutamanya melibatkan negara yang mengamalkan dasar ekonomi terbuka atau bebas. Menurut Bernstein (1968) inflasi bermaksud kenaikan tingkat harga umum secara berterusan di sesebuah negara dalam tempoh masa tertentu disebabkan ketidakseimbangan antara pergerakan wang dan barangan. Manakala hiperinflasi merupakan kenaikan secara mendadak nilai inflasi melebihi 50% secara bulanan.

Secara umumnya, ia berlaku disebabkan pelbagai faktor seperti pencetakan berlebihan bekalan wang. Hal ini menyebabkan wujudnya ketidakseimbangan antara permintaan dan penawaran untuk wang. Kebiasaannya pertumbuhan penawaran wang yang berlebihan disebabkan pihak kerajaan tidak mampu membayar belanjawan kerajaan melalui pencukaian atau pinjaman. Malah menggunakan alternatif dengan membiayai defisit belanjawan negara melalui pencetakan wang.

Negara yang Mengalami Hiperinflasi

Pada zaman serba moden ini, terdapat beberapa buah negara tidak terkecuali mengalami ekonomi hiperinflasi. Antara yang terbaru adalah Venezuela yang memegang rekod sebagai negara inflasi tertinggi pada tahun 2020 sebanyak 6,500%. Walaupun suatu ketika kaya dengan sumber ekonomi dengan bekalan minyak terbesar di dunia, negara ini mengalami inflasi disebabkan isu politik dan ekonomi. Tetapi tahukah anda terdapat beberapa buah negara yang mengalami fasa hiperinflasi yang lebih parah jika dibandingkan situasi ekonomi di negara Venezuela.

1. Hungary: Ogos 1945 - Julai 1946

Kadar Inflasi Harian - 207%

Kadar Inflasi Bulanan Tertinggi - 4.19 x 10
16
%

Mata wang berganda dua setiap 15 jam

Mata Wang - Pengo

Gambar: mintageworld.com

Secara umumnya ekonomi Hungary mula merudum disebabkan berlakunya perang dunia kedua. Hungary telah memegang rekod sebagai nilai hiperinflasi tertinggi di dunia dan dalam sejarah ekonomi sesebuah negara. Sebelum ini, Hungary telah membelanjakan dana yang banyak untuk menolong rakan sekutunya Jerman sebagai pembiayaan dalam peperangan. Faktor ini telah menyebabkan Hungary mengalami hutang yang tinggi.

Ketika Hungary menandatangani perjanjian damai pada tahun 1945, ia telah diperintah membayar semula kerosakan sebanyak 25% sehingga 50%. Sudah jatuh ditimpa tangga, ekonomi Hungary merudum sehingga menyebabkan separuh daripada pendapatan dan sektor perindustrian meliputi infrastruktur negara musnah sekaligus. Pada bulan Ogos 1946 Hungary telah memperkenalkan mata wang baru iaitu Forint untuk menggantikan mata wang lama Pengo. Tindakan ini dilaksanakan untuk menstabilkan semula nilai mata wang Hungary.

2. Zimbabwe: Mac 2007 - November 2008

Kadar Inflasi Harian - 98%

Kadar Inflasi Bulanan Tertinggi - 7.96 x 10
10
%

Mata wang berganda dua setiap 24.7 jam

Mata Wang - Dollar

Gambar: economicshelp.org

Zimbabwe merupakan sebuah negara yang terletak di bahagian selatan benua Afrika. Negara ini tiada mempunyai pantai dan sumber laut yang bersempadan dengan beberapa buah negara seperti Angola, Monzambique dan Botswana. Krisis ekonomi di Zimbabwe sudah dijangka semenjak tahun 1961. Apa yang menariknya, Zimbabwe merupakan negara pertama yang mencapai hiperinflasi pada abad ke-21.

Ketika Zimbabwe memperoleh kemerdekaan pada tahun 1980, negara tersebut menggunakan mata wang baharu yang bernilai sekitar USD 1.25. Disebabkan faktor salah urus tadbir pemerintah yang gagal menyebabkan Zimbabwe terjebak dalam krisis ekonomi. Krisis ini bermula pada tahun 1990-an apabila Presiden Robert Mugabe menjalankan satu sistem pengagihan tanah daripada etnik Eropah kepada penduduk tempatan Zimbabwe.

Gambar:
 cato.org/zimbabwe

Faktor yang menyebabkan Zimbabwe mencetak wang berlebihan:

Hutang negara yang meningkat

Penurunan output ekonomi dan pendapatan eksport

Kegawatan politik dan kepercayaan terhadap pemerintah

Kawalan harga terhadap penawaran barangan

Jangkaan hiperinflasi semenjak tahun 1960

Sistem ini dikatakan gagal disebabkan petani tempatan tiada pengalaman dalam aktiviti pertanian. Hal ini menyebabkan, penawaran berkurangan dan permintaan terhadap pengeluaran makanan semakin meningkat. Kesannya, harga barangan tersebut semakin meningkat.

Pada awal abad ke-21 Zimbabwe terus mencetak wang untuk membayar pinjaman IMF dan perbelanjaan kerajaan meliputi pembayaran penjawat awam. Kos ini telah menelan belanja sebanyak ZWD 81 triion ZWD. Pada April 2008, wang kertas ZWD 50 juta bersamaan USD 1.20. Krisis ekonomi hiperinflasi di Zimbabwe ini semakin berterusan sehingga kini.

3. Yugoslavia: April 1992 - Januari 1994

Kadar Inflasi Harian - 64.6%

Kadar Inflasi Bulanan Tertinggi - 313,000,000%

Mata wang berganda dua setiap 34 jam

Mata Wang - Dinar Yugoslavia (YUM)

Yugoslavia merupakan sebuah negara republik yang wujudnya sekitar tahun 1914 sehingga 2003 yang terletak di Semenanjung Balkan di Eropah Timur. Kini negara ini telah berpecah dan terbahagi kepada 6 buah negara iaitu Bosnia dan Herzegovina, Slovenia, Serbia, Montenegro, Macedonia dan Crotia.

Faktor yang menyebabkan berlakunya hiperinflasi:

Kematian presiden pertama Josip Broz Tito

Ketegangan etnik dan perebutan wilayah sehingga berlakunya Perang Yugoslavia

Perbezaan pandangan parti politik

Berakhirnya League of Communists Yugoslavia

Sepanjang tempoh hiperinflasi Bank Negara Yugoslavia telah mengeluarkan sebanyak 33 wang kertas berlainan, antaranya 24 dikeluarkan pada tahun 1993. Negara ini mengalami hiperinflasi yang lebih panjang tempohnya selama 24 bulan berbanding krisis Jerman selepas perang dunia kedua (16 bulan), krisis Yunani 1941 (13 bulan) dan krisis Hungary 1945 (12bulan).

4. Jerman: Ogos 1922 - Disember 1923

Kadar Inflasi Harian - 20.9%

Kadar Inflasi Bulanan Tertinggi - 29,500%

Mata wang berganda dua setiap 3.7 hari

Mata Wang - Papiermark

Gambar: Wikipedia

Peperangan dunia pertama telah menyebabkan kerajaan Jerman pada ketika itu telah menerima tekanan yang tinggi terhadap sektor ekonomi negara. Tekanan ini telah menyebabkan berlakunya hiperinflasi dalam negara Jerman sehingga menjejaskan mata wang Papiermark Jerman. Mata wang ini diperkenalkan pada tahun 1914 ketika penggunaan emas sebagai kadar tukaran dihapuskan.

Mata wang ini mula diseragamkan dengan nilai 4.2 papiermark bagi setiap nilai USD 1. Namun pada bulan Ogos 1923 nilai mata wang ini telah menjunam sehingga 1 juta bagi setiap nilai USD 1. Bukan itu sahaja, nilai ini terus terbang sehingga 238 juta papiermark bagi setiap nilai USD 1 pada bulan November. Peningkatan yang mendadak telah memberi kesan psikologi yang mendalam terhadap penduduk Jerman.

Psikologi ini dikenali sebagai Zero Stroke yang merupakan nilai kosong yang terlalu banyak dalam transaksi pembayaran barangan dalam negara tersebut. Kerajaan Jerman telah mengambil alternatif dengan menggunakan teori
redenomination
 dengan menggantikan mata wang Papiermark kepada mata wang baru iaitu Rentemark. Penilaian ini dilaksanakan dengan menstabilkan mata wang sebanyak 4.2 Rentemark bagi setiap nilai USD 1 dan menghilangkan sebanyak 12 angka kosong.

5. Greece: Mei 1941 - Disember 1945

Kadar Inflasi Harian - 18%

Kadar Inflasi Bulanan Tertinggi - 13,800%

Mata wang berganda dua setiap 4.3 hari

Mata Wang - Drachma

Pada suatu ketika pernah berlakunya krisis ekonomi di Greece pada tahun 2009 yang melibatkan kegusaran dalam negara di Eropah. Namun pada tahun 1941 sehingga 1945 negara ini mengalami krisis ekonomi sehingga menyebabkan berlakunya hiperinflasi dengan harga barangan meningkat sebanyak 13,800% secara bulanan. Hiperinflasi ini bermula apabila berlakunya krisis perang dunia kedua. Keseimbangan Fiskal Yunani telah berubah daripada lebihan belanjawan 271 juta Drachma pada tahun 1939 kepada defisit 790 juta Drachma pada tahun 1940.

Selepas berlakunya perang saudara 1946, British telah menawarkan pelan tindakan untuk menstabilkan negara Greece. Pelan ini meliputi peningkatan pendapatan melalui penjualan barangan, penetapan kadar cukai yang bersesuaian, kaedah kutipan cukai dan penubuhan Jawatankuasa Mata Wang (Currency Comittee).

Rujukan

Investopedia

Businessinsider

CNBC


5 Jenis Corporate Exercise: Dividen, Bonus Issue, Right Issue, Share Split & Share Consolidation

Corporate exercise adalah aktiviti-aktiviti besar yang dilakukan syarikat memerlukan persetujuan
board of directors
, yang akan memberi impak yang besar pada harga saham. Aktiviti ini juga boleh memberi penunjuk tentang kedudukan kewangan sesebuah syarikat. Sebagai pelabur, kita boleh mengambil manfaat dari pelaksanaan aktiviti ini, walaubagaimanapun mari kita kaji dahulu pros dan cons bagi setiap aktiviti ini.

5 Corporate Exercise tersebut adalah:

1. Dividen

Syarikat memberikan dividen kepada semua pemegang saham dalam bentuk cash atau dalam bentuk pemberian saham. Pemberian ini selalunya dilakukan setiap quarter atau setiap tahun. Contohnya jika syarikat mengumumkan pemberian 50 sen per unit, dan jika kita mempunyai 100 unit maka kita akan dapat RM5.

RM 0.50 X 100 unit = RM 5.00

Secara amnya, syarikat yang memberikan cash dividend selalunya menggunakan lebihan keuntungannya (walaubagaimanapun ada juga syarikat yang memberi dividend walaupun tidak mempunya keuntungan lebihan).

2. Bonus Issue

Konsepnya hampir sama seperti pemberian dividen. Syarikat memberikan bonus kepada pemegang saham dalam bentuk saham syarikat secara percuma. Tiada cash yang diberikan.

3. Rights Issue

Aktiviti pengumpulan dana oleh syarikat dengan memberi tawaran pembelian saham baru syarikat kepada pemegang saham sedia sebelum dibuka kepada orang awam. Harga yang ditawarkan adalah pada harga diskaun. Tawaran ini adalah dalam jangka masa yang terhad dan jumlah yang boleh dibeli juga adalah terhad.

Kenapa syarikat mengeluarkan right issue?

Kerana syarikat yang sudah listed tidak boleh membuat IPO untuk kali kedua, maka right issue adalah salah satu cara lain untuk syarikat mengumpul dana bagi mengembangkan bisnes.

4. Share Split

Syarikat membuat pengumuman untuk murahkan harga saham supaya lebih cair dan lebih murah, supaya lebih mudah untuk dimiliki oleh pelabur-pelabur runcit seperti kita.

5. Share Consolidation

Consolidation bermaksud penyatuan. Share consolidation bertentangan dengan Share Split, dimana syarikat mengurangkan bilangan sahamnya dengan menaikkan harga saham. Mungkin 2, 3 atau lebih saham digabungkan menjadi 1 saham.

Contohnya 2000 unit saham menjadi 1000 unit saham, jika harga asalnya adalah RM2/unit, selepas share consolidatin harga akan jadi RM4/unit.

Setiap pelabur mempunyai tujuan pelaburan yang berbeza dan strategi yang berbeza, maka reaksi terhadap setiap aktiviti ini juga akan berbeza. Contohnya dividen, jika kita lihat dari satu sudut, pemberian dividen adalah sesuatu yang menggembirakan investor kerana investor dapat merasa sedikit keuntungan hasil pelaburan, tetapi dalam masa sama keuntungan syarikat pun akan berkurang jika dilihat dalam jangka masa panjang.


5 Negara dengan Kadar Inflasi Tertinggi

Kadar inflasi di seluruh dunia menunjukkan peningkatan yang mendadak. Faktor utama peningkatan itu sebahagian besarnya adalah daripada kenaikan harga makanan, peningkatan permintaan seiring dengan pembukaan semula ekonomi selepas berlakunya wabak COVID-19 serta peperangan antara Rusia dan Ukraine.

Kita selalu dengar perkataan inflasi yang mempunyai kesan besar terhadap ekonomi negara, tapi tahukah anda apakah maksud sebenar inflasi tersebut.

Apa Itu Inflasi?

Inflasi adalah pengurangan dalam kuasa beli mata wang. Apabila kadar nilai mata wang jatuh, ia akan memberi kesan terhadap harga barangan dan perkhidmatan dalam satu tempoh masa, dimana harga barangan dan perkhidmatan tersebut akan meningkat. Sebagai contoh, dahulu telur ayam boleh dibeli dengan harga RM7 atau RM8 sepapan, sekarang harga telur ayam sudah naik sehingga RM12 sepapan. Kenaikan harga kekal dari RM7 hingga RM12 ini ialah inflasi, iaitu ukuran yang menunjukkan kenaikan harga atau peningkatan kos sara hidup di sesebuah negara.

Pada April 2022, kadar inflasi di Malaysia meningkat kepada 2.3% berbanding bulan sebelumnya iaitu 2.2%. Menurut Bank Negara Malaysia (BNM), kenaikan inflasi disebabkan terutamanya oleh inflasi yang lebih tinggi untuk makanan, tambang perjalanan udara serta pembaikan dan penyelenggaraan pengangkutan persendirian.

Inflasi bagi negara Amerika Syarikat pula telah meningkat ke paras tertinggi dalam 40 tahun iaitu 8.6% pada bulan Mei 2022. AS telah bergelut dengan masalah kenaikan harga sejak COVID-19 melanda dunia lagi. Namun, ia diburukkan lagi dengan konflik yang berlaku antara Rusia dan Ukraine yang telah menyebabkan harga minyak dan komoditi seperti gandum meningkat lebih tinggi.

5 Negara dengan Kadar Inflasi Tertinggi

1. Venezuela - 222.3%

Negara Venezuela telah mengalami hiperinflasi iaitu mencecah 222.3% setakat April 2022. Ia disebabkan oleh kerajaan mencetak sejumlah besar wang baharu untuk membantu perbelanjaan rakyat. Cetakan wang yang banyak seterusnya menyebabkan mata wang negara kehilangan nilai serta berlaku kekurangan barangan tempatan. Orang ramai juga banyak menyorok barang menyebabkan barang menjadi lebih terhad dan mahal. Ini memberi kesan terhadap nilai mata wang, institusi kewangan juga jatuh muflis dan akhirnya, ekonomi negara merudum.

Kegawatan ekonomi di Venezuela bermula dengan kawalan harga kerajaan dan kejatuhan harga minyak yang menyebabkan syarikat minyak milik kerajaan menggulung tikar. Krisis ekonomi ini telah menyebabkan kadar pengangguran semakin meningkat. Penduduk di Venezuela telah mencecah 29 juta pada tahun 2022 dan kebanyakan daripada mereka terpaksa berhijrah untuk mencari kerja dan bekalan di negara lain.

Sumber: South China Morning Post

2. Sudan - 220.7%

Sudan menghadapi kadar inflasi tertinggi iaitu 220.7% setakat April 2022 di Afrika. Antara faktor kadar inflasi yang tinggi ini adalah disebabkan oleh krisis ekonomi dan ketidakstabilan politik yang berpanjangan. Menjelang akhir tahun 2021, ekonomi Sudan yang sudah terjejas, diburukkan lagi apabila berlaku rampasan kuasa oleh pasukan tentera untuk mengawal kerajaan.

Sebelum peperangan antara Rusia dan Ukraine, harga makanan di benua Afrika telah pun terjejas disebabkan oleh isu penuaian dan sekatan perdagangan akibat wabak COVID-19. Ekoran peperangan Rusia dan Ukraine, harga makanan semakin meningkat kerana Rusia dan Ukraine adalah pembekal gandum utama untuk Afrika.

Sumber: Freedom House

3. Lebanon- 206.20%

Hyperinflasi juga berlaku di Lebanon sehingga mencapai kadar inflasi 206.20% setakat April 2022 kerana pihak berkuasa tidak bertanggugjawab dalam memantau dan mengawal kenaikan harga barangan keperluan. Rizab mata wang asing Lebanon semakin rendah dan inflasi makanan juga telah mencapai 374.38% setakat April 2022.

Kini, kekurangan wang dalam negara memberi kesan kepada bekalan ubat dan minyak. Pihak industri kesihatan juga telah melakukan protes kerana kekurangan ubat akibat kegagalan membayar pengimport asing. Sudah bertahun-tahun, rakyat Lebanon menghadapi krisis ekonomi dan kewangan yang merupakan antara yang paling teruk yang pernah terjadi di dunia akibat kegagalan pemimpin dalam mentadbir negara.

Sumber: Middle East Monitor

4. Zimbabwe - 131.7%%

Kadar inflasi di Zimbabwe telah mencapai 131.7% setakat May 2022 kerana harga minyak masak dan roti melonjak lebih tinggi kesan daripada pencerobohan Rusia ke atas Ukraine. Kerajaan telah cuba menurunkan harga dengan menggantung duti import ke atas komoditi asas seperti minyak masak, beras dan tepung bagi mengawal kenaikan inflasi. Kekurangan rizab mata wang asing menyebabkan syarikat tempatan terpaksa bergelut untuk membeli bekalan dari luar negara bagi mengeluarkan barangan di Zimbabwe.

Zimbabwe juga pernah mengalami hiperinflasi pada sedekad yang lalu apabila inflasi meningkat secara mendadak sehingga bank pusat pada 2008 mengeluarkan wang kertas 100 trilion dolar. Kerajaan kemudiannya membuang mata wang tempatan dan menerima pakai dolar AS dan rand Afrika Selatan sebagai mata wang yang sah. Tetapi pada tahun 2019, kerajaan memperkenalkan semula dolar Zimbabwe namun, nilai mata wangnya telah semakin surut.

Sumber: The Times of Africa

5. Turkey - 73.5%

Inflasi di Turki untuk bulan Mei meningkat kepada 73.5% setakat May 2022 iaitu yang tertinggi dalam 23 tahun kerana negara tersebut terpaksa bergelut dengan kos makanan dan minyak yang melambung tinggi. Bukan itu sahaja, pemimpin yang tidak kompeten juga menjadi faktor utama peningkatan inflasi apabila Presiden Recep Tayyip Erdogan tidak mempunyai perancangan yang strategik dalam menstruktur dasar monetari.

Indeks harga pengguna di negara yang berjumlah 85 juta rakyat itu meningkat kepada 931.76% pada Mei daripada 904.79% pada April 2022. Erdogan telah melakukan pengurangan dalam kadar faedah bagi menurunkan harga pengguna yang melambung tinggi sekaligus menyebabkan lira Turki mengalami kejatuhan.

Kesimpulan

Serangan inflasi memberi kesan yang besar sehingga menyebabkan penyusutan nilai mata wang dan kenaikan kos sara hidup. Inflasi memberi impak kepada pengguna kerana kuasa beli pengguna akan berkurangan. Maka, setiap pengguna perlu bijak dalam menguruskan kewangan. Merancang perbelanjaan dengan baik dapat membantu dalam mengharungi kemeseletan ekonomi yang disebabkan oleh inflasi.

Rujukan

World Population Review

Statista

Trading Economics


5 Persediaan untuk Pelabur Saham yang Baru

Kali ini kami menulis tentang persediaan yang perlu dibuat untuk pelabur saham baru. Disebabkan post kali ini agak bersifat nasihat, kita akan banyak bermain dengan peribahasa supaya sebati di dalam hati. Artikel ini bagaikan sediakan payung sebelum hujan kepada pelabur-pelabur baru. Ataupun mungkin kena tukar kepada sediakan pedang sebelum berperang sebab persediaan kita bukan saja untuk bersenang-senang kemudian, ia juga melibatkan proses bersusah-susah dahulu. Apapun, baca selanjutnya persediaan yang pelabur baru kena tahu.

Buka Akaun CDS

Central Depository System adalah sistem simpanan pelaburan yang dimiliki dan dikendalikan oleh Bursa Malaysia. Sistem inilah yang akan digunakan untuk memasukkan transaksi ekuiti secara elektronik seperti jual beli saham, bon, warrant, dividen dan sebagainya. CDS ni umpama bank tapi dia akaun yang memegang unit saham.

Anda tak perlu pergi ke Bursa untuk buka akaun. Cukup untuk berurusan dengan broker yang berlesen kerana mereka adalah ejen yang sah untuk membuka akaun CDS. Kos yang terlibat untuk buka akaun CDS adalah RM 10 sahaja.

Baca:
Cara buka akaun CDS

Deposit ke Akaun CDS

Seperti juga bank, anda perlu ada cash dalam akaun CDS untuk membeli saham (bagi akaun jenis upfront account). Sekiranya belum deposit disebabkan belum ada modal, boleh lah cepat-cepat menyimpan untuk kumpul modal melabur. Kalau tak ada cash dalam akaun CDS, umpama berperang dengan senapang, tapi peluru takde.

Baca:
Cara deposit ke dalam akaun CDS

Modal Pelaburan

Seperti disebut di atas, sekiranya belum ada modal, cepat-cepatlah menyimpan. Di sini kita sebut sebagai sikit-sikit, lama-lama jadi modal. Modal ni pula pastikan bukan duit keperluan harian. Kalau situasi macam ni, umpama sediakan payung sebelum hujan, payungnya dah dipegang lama, tangan pun sudah menggigil.

Ilmu Asas Melabur

Sebelum anda mulakan pelaburan, pastikan anda tahu di mana entry yang bagus dan bagaimana nak cut loss. Pastikan tahu resistance dan support. Jangan nanti masuk bila saham tengah tinggi, lepas tu terus jatuh tak tahu nak buat apa. Ibarat mati di pucuk. Cukupkan dulu ilmu asas barulah melabur saham. Kata pepatah, jika kail panjang sejengkal, jangan lautan hendak diduga.

Di sini kami nak promote
kelas anjuran kami
. Kosnya rendah saja. Tapi manfaatnya fuhh banyak sekali. Anda akan diajar dari asas ke advance dan macam-macam lagi ilmu dalam saham.

Mengendali Risiko

Walaupun sudah cukup persediaan, anda kena tahu bahawa pelaburan saham ini penuh dengan risiko. Kata pepatah, walaupun ada umpan, belum tentu ada ikan. Maksudnya belum tentu akan berhasil dengan baik walaupun dah cukup persediaan. Tapi jangan pula terus patah semangat. Risiko kerugian tu memang ada, namun peluang keuntungan juga ada.


Apa itu Waran?

Kami memohon maaf di atas kesulitan yang berlaku.

Sila pergi ke pautan ini:
Apa itu Waran?
 untuk bacaan lanjut.


6 Kategori Saham Menurut Peter Lynch

Saham ialah sebahagian daripada pemilikan aset dalam sesebuah syarikat. Nilai satu unit saham bergantung kepada saiz syarikat dan prestasi sesebuah syarikat serta berkait rapat dengan yang lain di dalam sebuah industri. Selain daripada itu, perkembangan sesebuah syarikat itu boleh diukur dari segi peningkatan dalam jualan, peningkatan dalam keuntungan yang diperoleh, peningkatan dalam pendapatan dan sebagainya.
Sumber: Opinionesbroker.org
Terdapat enam kategori saham yang dihuraikan dalam buku terbitan seorang pelabur tersohor analisa fundamental, Peter Lynch, iaitu ‘One Up On Wall Street’. Ada kategori yang perlu diberi fokus, ada kategori perlu dielakkan dan ada kategori yang memerlukan strategi tersendiri untuk membeli dan menjual. Dalam artikel kali ini, kita akan bincangkan enam kategori tersebut.
Slow Growers
Slow growers ialah syarikat yang pada mulanya fast-growers, tetapi growth perkembangan syarikat mencapai paras “stagnant” atau “slow down”. Fasa ini selalunya berkait rapat dengan fasa perubahan atau revolusi industri. Petanda syarikat masuk dalam kategori ini ialah syarikat lebih pemurah memberi dividen, dan tidak menggunakan duit lebihan untuk dipam semula kedalam syarikat. Kategori ini sepatutnya dielakkan oleh para pelabur.
Stalwarts
Stalwarts lebih pantas daripada ‘slow-growers’ dan dijangka tidak mudah tenggelam dalam dunia perniagaan. Saham jenis ini selalu mempunyai pertumbuhan lebih kurang 10-12% setahun. Harga saham pula selalu naik secara tiba-tiba diikuti dengan perlahan yang lama, dan berulang-ulang dalam corak ini. Peter Lynch biasanya membeli saham seperti ini untuk jangkaan untung 30-50%, kemudian menjual, dan ulang pada saham yang belum naik atau sudah lama perlahan. Contoh yang diberikan oleh Peter Lynch: Coca-Cola, Procter and Gamble, the Bell telephone sisters, Hershey’s, Colgate-Palmolive. Syarikat selalunya berada dalam kategori consumer tetapi mempunyai growth yang memberangsangkan.
Fast Growers
Kategori ini ialah antara kategori paling diminati Peter Lynch: saham saiz kecil, syarikat baru, agresif dan berkembang lebih kurang 20 ke 25 peratus setahun. Saham ini boleh bagi pulangan 10-40 kali ganda, juga 200 kali ganda. Syarikat dalam kategori fast grower tidak bermakna perlu berada dalam industri fast growing juga, sebab kebanyakan fast grower ialah saham yang bangkit, berkembang dengan kuat dan menjadi disrupter dalam sesuatu industri yang perlahan atau biasa. Contoh Marriott berkembang 20%, tetapi industri hotel berkembang 2% sahaja. Tumpukan pada syarikat yang mempunyai penyata imbangan (balance sheet) yang bagus dan sedang membina keuntungan besar. Trick untuk syarikat seperti ini ialah menjangka bila syarikat akan berhenti berkembang dan berapa yang perlu dibayar untuk growth yang dijangkakan.
Cyclicals

Sesebuah syarikat yang kebiasaanya mengalami naik turun dalam perniagaanya digelar ‘cyclicals’ sebagai contohnya syarikat penerbangan, pembuat besi, pembuatan tayar serta minyak dan gas. Syarikat kategori ini berkaitan dengan ‘demand & supply’ dalam pasaran berkaitan. Contohnya, apabila permintaan minyak tinggi, harga minyak sedunia akan naik, seterusnya harga saham. Begitu juga sebaliknya. Timing ialah segala-galanya untuk kategori cyclicals. Masuk apabila anda dapat kesan petanda awal kenaikan industri, jual apabila anda dapat kesan petanda awal kelembapan industri.
Turnarounds
Saham ‘turnaround’ ialah saham yang jatuh mendadak dalam jangka masa yang agak lama. ’Restructuring’ atau membaikpulih syarikat itu dengan tujuan untuk mengurangkan kos yang tidak baik, meningkatkan produktiviti dan menyingkirkan anak-anak syarikat yang tidak menguntungkan yang sepatutnya dilakukan sejak dari awal lagi. Kebanyakan syarikat membeli pelbagai anak syarikat dengan niat untuk ‘diversify’ dan membuat keuntungan lebih, tetapi bak kata Peter Lynch, kebanyakannya ialah hanya ‘diworsification’ dan berakhir dengan kerugian dan kos pengendalian yang tinggi.
Asset Plays
‘Asset play’ bermaksud syarikat mempunyai aset yang berharga tetapi pelabur terlepas pandang. Apabila terlalu banyak ‘analyst’ mengeluarkan ‘research report’ setiap hari, ramai yang berfikir semua maklumat telah dilaporkan oleh ‘analyst’, tetapi hakikatnya masih ada aset bernilai yang dimiliki syarikat yang tidak dikesan. Peluang ini perlu dicari, tetapi perlukan kerja dan pemahaman yang lebih berkaitan syarikat dan jenis aset tersebut. Sekiranya anda jumpa dan beli, anda cuma perlu bersabar untuk harga naik berganda-ganda.
Kesimpulannya, sebelum memilih saham untuk dilabur, selidik dahulu jenis saham dan kategorikan mereka agar lebih senang untuk menyusun strategi dalam pelaburan. Lain jenis saham memerlukan strategi dan tumpuan yang berbeza, dan dengan fokus yang lebih, anda boleh membuat keuntungan besar dalam pelaburan saham.


6 Peraturan untuk Mulakan Pelaburan

Artikel ini ditaja oleh Kayabun. Untuk dapatkan banyak lagi tips kewangan seperti ini, boleh ikuti
KayaBun
 di Facebook.

Jika melihat pada statistik, kita dapat melihat pertambahan bilangan pelabur di Malaysia ini. Namun, pelaburan bukanlah suatu perkara yang boleh dibuat tanpa persediaan yang cukup. Sebagai persediaan untuk melabur, baca peraturan dari Kayabun ini sebagai panduan.

1. Bina Pengetahuan Kewangan yang kukuh

Semakin banyak anda faham tentang wang, anda akan lebih mahir menggunakannya. Dalam pasaran kewangan, ada pelbagai instrumen pelaburan, simpanan, perlindungan, malah juga untuk perbelanjaan. Semuanya boleh memberikan anda kelebihan yang tertentu.

Nak bina pengetahuan ini ada banyak cara. Antaranya baca buku, tengok tutorial youtube, join group saham, coaching dan sebagainya. Kalau nak bina pengetahuan saham, kami sediakan pelbagai kelas saham daripada tahap baru belajar hingga ilmu tahap tinggi dengan harga yang sangat berpatutan.

2. Wang tak bekerja adalah wang yang hilang

Wang yang tak digunakan cuma berguna sebagai simpanan. Ia tak dapat memberikan lebihan wang berbanding instrumen pelaburan seperti saham, perniagaan, aset dan sebagainya.

3. Kaji portfolio pelaburan dengan kerap

Dalam portfolio pelaburan kita, mungkin tak semua yang dapat memberi pulangan yang bagus. Kepada pelaburan ini, kita boleh katakan selamat tinggal. Luaskan pilihan kepada pelaburan lain sebagai alternatif, mana tahu terdapat peluang yang lebih baik di luar sana. Namun, perlulah dikaji sebaiknya sebelum memasuki pelaburan baru. Biasalah, nak tukar angin ni kadang-kadang perlukan masa, takut jiwa tak bersedia.

4. Melabur untuk wang persaraan

Salah satu perkara yang kita kena ingat di dunia ini adalah “muda sebelum tua”. Ketika muda ini kita dah perlu fikir dan bijak bertindak untuk masa tua kita. Bila umur dah tua nanti, badan kita tak sekuat masa muda. Nak kerja pun susah. Jadi, ada bagusnya kalau dah sediakan dana yang cukup untuk hidup di hari tua nanti.

5. Maksimakan pelaburan bebas (rendah) risiko

Pelaburan seperti Tabung Haji, Kumpulan Wang Simpanan Pekerja, dan yang terbaru, Wahed Invest adalah antara pelaburan yang kurang risiko. Namun, dengan risiko yang rendah, pulangan yang boleh dijana dengan pelaburan ini juga bukanlah tinggi. Maka, cara yang terbaik ialah menggunakan dana lebihan sebagai pelaburan agresif, manakala selebihnya diletakkan dalam pelaburan rendah risiko.

6. Ketahui risiko terlibat sebelum melabur

Setiap pelaburan mempunyai risikonya tersendiri. Kalau kita tak tahu risiko yang terlibat, silap langkah akan mengakibatkan kerugian yang besar. Maka elakkan pelaburan seperti ini sekiranya anda belum faham risiko yang terlibat.


7 Pelabuhan Tersibuk di Dunia

Perkembangan pesat ekonomi di dunia telah menyebabkan kepesatan perdagangan melibatkan perkhidmatan pelabuhan di sesebuah negara. Kemudahan di pelabuhan merupakan komponen penting dalam meningkatkan nadi pembangunan yang melibatkan aktiviti ekonomi seperti eksport dan import barangan.

Setiap kontena yang berlabuh di pelabuhan menggunakan sistem kiraan TEU yang bermaksud (
twenty-foot equivalent unit)
 bersamaan dua puluh kaki. Dalam post kali ni, kita akan melihat beberapa buah negara yang mempunyai pelabuhan tersibuk di dunia.

Sebuah kontena bersaiz ISO 40 kaki bersamaan 2 TEU. Gambar: shiptechnology.com

1. Pelabuhan Shanghai

43.3 juta TEU pada 2019

Pelabuhan Shanghai telah memegang rekod sebagai pelabuhan terbesar dan tersibuk di dunia semenjak tahun 2010 sehingga kini. Ia telah berjaya memintas kedudukan Pelabuhan Singapura. Pelabuhan ini telah dibuka pada tahun 1842 dan diuruskan oleh Shanghai International Port Company Ltd. Ia beroperasi dikawasan seluas 3,619 km
2
di muara Sungai Yangtze.

Pelabuhan ini mempunyai 3 terminal pelabuhan kontena utama iaitu Wusongko, Wagaoqiao dan Yangshan. Jika dihitung secara keseluruhannya, 1/4 aktiviti perdagangan antarabangsa di negara China melalui Pelabuhan Shanghai. Setiap bulan purata sebanyak 2,000 kapal kontena berlabuhan di pelabuhan ini dan berupaya menerima muatan kargo sekitar 744 juta tan.

Negara China juga mempunyai beberapa pelabuhan utama seperti:

Pelabuhan Shenzhen - 25.77 juta TEU

Pelabuhan Ningbo - 27.54 juta TEU

Pelabuhan Guangzhou - 23.22 juta TEU

Pelabuhan Qingdao - 21.01 juta TEU

Pelabuhan Tianjin - 14.5 juta TEU

2. Pelabuhan Singapura

37.2 juta TEU pada 2019

Pelabuhan Singapura terletak di hujung selatan Semenanjung Malaysia yang jarak sebanyak 30 km dari barat daya Pelabuhan Johor, Malaysia. Pelabuhan ini menguruskan 37.2 juta TEU kontena dan 626.2 juta tan kargo pada tahun 2019. Pelabuhan Singapura mempunyai beberapa terminal seperti di Brani, Keppel, Tanjung Pagar, Pasir Panjang, Jurong dan Sembawang.

Kini, Singapura giat mengembangkan Pelabuhan Tuas yang bakal menjadi pelabuhan terbesar di dunia dengan anggaran sebanyak 65 juta TEU. Pelabuhan ini dijangka menjadi terminal automatik terbesar di dunia dan siap sepenuhnya pada tahun 2040. Secara ringkasnya pelabuhan ini akan menggunakan konsep teknologi inovatif yang melibatkan penggunaan sepenuhnya tenaga elektrik dalam kenderaan pengangkut automatik, AGV.

Gambar: maritimeinfo.org

3. Pelabuhan Busan

21.9 juta TEU pada tahun 2019

Pelabuhan Busan terletak di sebuah muara yang bernama Sungai Napake dan pelabuhan terbesar di negara Korea Selatan. Pada asalnya, pelabuhan ini dikenali sebagai Busan-po yang dibuka semenjak 1407. Peningkatan arus teknologi saban tahun menyebabkan pelabuhan ini semakin berkembang luas dan mengalami pembangunan infrastruktur semenjak tahun 1906 sehingga kini.

Pada masa ini, Pelabuhan Busan merupakan pelabuhan kontena tersibuk kelima di dunia dan kesepuluh dari segi kesibukan trafik laluan maritim di Asia Timur Laut. Pada tahun 2019 sebanyak 468,761 tan kargo yang berlabuh di pelabuhan ini. Pelabuhan Busan mempunyai beberapa pelabuhan dan setiapnya mempunyai fungsi tersendiri.

Pelabuhan Utara (Buk-hang)

Pelabuhan Selatan (Nam-hang)

Pelabuhan Gamcheon

Pelabuhan Dadaepo

Gambar:
portstrategy.com

4. Pelabuhan Hong Kong

18.3 juta TEU pada tahun 2019

Pelabuhan Hong Kong terletak di Semenanjung Kowloon di perairan Laut China Selatan berhampiran dengan Victoria Harbour. Pelabuhan ini merupakan hab utama di rantau Asia Tenggara dan Asia Timur. Salah satu pelabuhan kontena yang paling sibuk di dunia ini telah mengendalikan 89% daripada jumlah keseluruhan kargo di Hong Kong. Pelabuhan ini dikendalikan oleh sektor swasta yang meliputi lima syarikat:

Modern Terminals (MTL)

Hong Kong International Terminal (HIT)

COSCO Information & Technology (COSCO)

Dubai Port International Terminal (DPI)

Asia Container Terminals (ACT)

Sepanjang tahun 1974 sehingga 2004 pelabuhan Hong Kong mempunyai sebanyak 9 terminal yang siap dibina. Secara purata sebanyak 205,510 kapal berlabuh dan 386,853 tan jumlah kontena pada tahun 2016.

Gambar: container-mag.com

5. Pelabuhan Jebel Ali, Dubai

14.1 juta TEU pada 2019

Pelabuhan ini juga dikenali sebagai
Mina Jebel Ali
 yang merupakan pelabuhan dalam yang terletak di Jebel Ali, Dubai, Emiriah Arab Bersatu.
Mina Jebel Ali
 dibina pada akhir tahun 1970 untuk menambah fasiliti dan kemudahan di Port Rashid. Pelabuhan ini telah dirasmikan pada tahun 1979 oleh Queen Elizabeth. Pada tahun 2013 dan 2014 terdapat 2 terminal berjaya disiapkan. Pembinaan ini telah menelan belanja sebanyak USD 2.35 bilion. Perluasan terminal ini telah meningkatkan kapasiti pelabuhan sehingga 20 juta TEU.

Jebel Ali terletak 35 km dari barat daya Dubai di Teluk Parsi. Pelabuhan ini merupakan salah satu laluan sutera maritim yang menghubungkan Laut Merah, Terusan Suez, sehingga Laut Mediteranean. Jebel Ali dikategorikan sebagai pelabuhan terbesar di negara Timur Tengah. Menurut
London Metal Exchange
(LME) pelabuhan ini dianggap sebagai titik pertemuan penghantaran bagi empat logam bukan ferus seperti tembaga, plumbum, nikel dan zink.

Gambar:
themaritimestandard.com

6. Pelabuhan Rotterdam, Belanda

14.81 Juta TEU pada tahun 2019

Pelabuhan Rotterdam dianggap sebagai titik pertemuan perdagangan yang penting dan strategi di Eropah. Ia merupakan pelabuhan laut dalam terbesar di Rantau Eropah. Pelabuhan ini terpenting disebabkan kedudukan strategi yang berdekatan beberapa negara Eropah seperti Ruhr Jerman, Paris dan London. Ia didirikan di sebuah kawasan yang seluas lebih dari 100 kilometer persegi.

Pelabuhan ini juga berupaya menguruskan muatan kargo sehingga 469.4 juta tan. Dianggarkan purata setahun sebanyak 140,000 kapal yang melalui pelabuhan Rotterdam. Separuh daripada aktiviti perdagangan di pelabuhan ini meliputi sektor petrokimia dan minyak. Antara kemudahan yang disediakan adalah:

Rotterdam mempunyai saluran paip secara langsung ke kawasan Ruhr dan ke Antwerp.

Mempunyai 4 kilang besar dan pelbagai syarikat dari industri minyak.

Apa yang menariknya, pelabuhan Rotterdam telah memegang rekod dan menguasai pentas dunia perdagangan sebagai pelabuhan terbesar di dunia selama 4 dekad dari 1962 dan 2004. Kini pelabuhan ini telah dibayangi oleh peningkatan era pelabuhan di rantau Asia seperti Singapura dan Shanghai. Namun, ia masih lagi mendahului senarai pelabuhan tersibuk di Eropah dan ke-11 di dunia.

Gambar:
porttechnology.org

7. Malaysia

Malaysia dikelilingi dengan perairan Selat Melaka yang telah memberi kelebihan kepada laluan kapal perdagangan dari barat ke timur. Laluan strategik ini dan hubungan yang baik telah menjadikan Malaysia sebagai salah satu negara pilihan untuk memasuki pasaran Asia Tenggara. Faktor inilah telah memberi peluang kepada Malaysia mengembangkan dan meningkatkan aktiviti perdagangan yang melibatkan eksport dan import.

Sepanjang dekad ini, Malaysia mengalami peningkatan yang memberangsangkan melibatkan trafik kemasukan kontena melalui pelabuhan. Tidak hairanlah, Malaysia muncul sebagai negara kelima sebagai pelabuhan utama dunia selepas China, Singapura, Korea Selatan dan Hong Kong. Pada tahun 2019, Malaysia berjaya mencatatkan keseluruhan sebanyak 26.2 juta TEU diseluruh pelabuhan.

Antara beberapa pelabuhan yang beroperasi di Malaysia adalah:

Pelabuhan Klang - 13.58 juta TEU ( kedudukan 12 dunia)

Pelabuhan Tanjung Pelepas - 9.07 juta TEU (kedudukan 19 dunia)

Pelabuhan Pulau Pinang - 1.52 juta TEU

Pelabuhan Johor - 941,589 TEU

Pelabuhan Kuantan - 149,912 TEU

Pelabuhan Bintulu - 349,792 TEU

Kesannya, syarikat yang terlibat dalam aktiviti perdagangan di pelabuhan semakin mendapat permintaan. Misalnya, syarikat yang terlibat dalam industri pelabuhan adalah
MMCCORP
,
WPRTS
,
BIPORT
dan lain-lain. Sektor berkait dengan aktiviti pelabuhan dan perkapalan yang boleh diperhatikan:

Dry Bulk Carrier

Transportation dan Logistic Services

Shipping Ports

Transportation Equipment


9 Perkara Anda Perlu Tahu Tentang IPO Mr DIY yang Bakal Keluar Nanti

Anda mungkin pernah dengar berita Mr DIY ingin disenaraikan di Bursa. Berita baik kepada anda semua, nampaknya mereka semakin dekat ke arah IPO. Draf awal prospektus mereka baru sahaja dikeluarkan di laman web Securities Commission, dan banyak perkara yang kita boleh pelajari tentang syarikat ni.

1. Akan tersenarai dalam Pasaran Utama

Mr DIY akan disenaraikan dalam pasaran utama di Bursa Malaysia. Penyenaraian dalam pasaran utama dikenakan syarat dengan keperluan yang lebih tinggi, contohnya keuntungan 3 ke 5 tahun kewangan yang penuh dengan keuntungan agregat sebanyak RM20 juta.

2. Diklasifikasikan sebagai syariah oleh SC

Dinilai shariah oleh SC

Saringan awal oleh Suruhanjaya Sekuriti (SC) melalui Majlis Penasihat Shariah (SAC) mereka menunjukkan bahawa saham ini diklasifikasikan sebagai patuh Shariah.

3. Peningkatan kewangan yang konsisten

Setakat laporan yang dikeluarkan, pendapatan tahunan yang dicatatkan menunjukkan peningkatan yang konsisten. Untung bersih yang dicatat dari tahun 2017 dan 2018 berbanding tahun sebelumnya menunjukkan peningkatan sebanyak 43.1% hingga 46.8%.

4. Sebanyak 125,532,000 unit saham dibuka kepada umum

Pihak Mr DIY akan menawarkan sejumlah 941,490,000 unit saham IPO. Daripada jumlah ini, 779,958,000 unit akan ditawarkan kepada pelabur institusi. Selebihnya, 161,532,000 akan ditawarkan kepada pelabur runcit. Daripada jumlah ini pula, sebanyak 125,532,00 boleh didagangkan secara awam.

5. Sasaran dividen sebanyak 40%

Mereka mensasarkan bayaran dividen kepada pemegang syarikat sebanyak 40% daripada untung bersih.

6. Penggunaan Dana

Dana IPO akan digunakan dalam tiga aspek iaitu hutang bank, modal kerja dan penyenaraian IPO. Mereka mempunyai bebanan hutang yang terkumpul sebanyak RM 625.7 juta. Jumlah dana yang akan digunakan untuk mengurangkan hutang ini belum lagi diumumkan.

7. 30% pegangan dalam perkhidmatan IT, Qube

Struktur organisasi Mr DIY

Struktur organisasi Mr DIY terdiri daripada bahagian runcit, dagangan, e-commerce, pelaburan hartanah dan servis IT.

Daripada laman web Qube, nampaknya mereka menawarkan khidmat produk perisian yang menumpukan kepada sistem pengurusan runcit, bayaran, penghantaran dan pergudangan.

Servis ditawarkan Qube, anak syarikat Mr DIY

8. Kedai merata-rata di seluruh Malaysia

Mr DIY adalah satu-satunya pemain sektor home improvement yang mempunyai kedai di semua negeri dalam Malaysia. Jumlah kedai mereka telah pun mencecah 566 buah di seluruh negara. Variasi produk yang ditawarkan dalam kedai Mr DIY pula adalah yang paling luas berbanding pemain-pemain yang lain.

9. Market Share yang besar

Mr DIY mempunyai bahagian pasaran sebanyak 69.6% tanpa menyambil kira peruncit kecil. Bahagian pasaran ini menandingi Ace Hardware, Daiso, One Stop Superstore, Miniso dan lain-lain dengan peratusan yang lauh lebih tinggi.

Kesimpulan

Secara keseluruhannya, masa depan kelihatan cerah untuk Mr DIY. Mereka mempunyai fundamental kewangan yang kuat, dan rangkaian bisnes yang lebih luas berbanding pesaing yang lain. Frost & Sullivan sebagai penyedia Independent Market Research juga memberikan komen yang positif dan optimis kepada syarikat ini. Maka anda boleh lah follow kami di iSaham untuk mendapatkan kemaskini terbaru apabila IPO ini sudah boleh dibeli nanti.


Adakah IPO RM 1.60 Always Low Prices seperti Slogan Mr DIY?

Gambar:
Mr DIY

Mr DIY Group (M) Berhad atau Mr DIY adalah sebuah syarikat yang tak asing lagi buat rakyat Malaysia. Bila nak cari barang untuk kelengkapan rumah, pasti Mr DIY tak terlepas dari fikiran. Mungkin ramai yang dah tahu syarikat ini ingin terbitkan IPO. Butiran IPO Mr DIY ini adalah seperti di bawah:

Harga IPO:

RM 1.60

Status syariah:

Diluluskan oleh SAC

Pasaran:

Main Market

Market Capitalisation:

RM 10.0 bilion

Nisbah PE:

31.6 (FYE Disember 2019)

Permohonan ditutup:

14 Oktober 2020

Cabutan saham:

16 Oktober 2020

Tarikh penyenaraian:

26 Oktober 2020

Ini adalah IPO kedua tahun 2020 untuk disenaraikan ke dalam Pasaran Utama di Bursa Malaysia. Harga yang diletakkan ialah RM 1.60. Persoalannya, adakah wajar harga IPO ini pada harga yang diletakkan? Mari kita kupas lebih lanjut.

Gambaran keseluruhan bisnes Mr DIY

Syarikat ini telah mula sejak tahun 2005 dengan perniagaan runcit barangan kelengkapan rumah atau home improvement product. Pada tahun 2020, Mr DIY telah membuka lebih daripada 1000 kedai di negara Asia.

Gambar:
Mr DIY

Sebanyak 670 dan empat kedai di Malaysia dan Brunei yang dikendalikan oleh Mr DIY yang akan menjadi fokus perbincangan ini. Operasi Mr DIY di negara lain selain disebut tadi dikendalikan oleh entiti lain yang dimiliki oleh pemilik saham Mr DIY sebelum tersenarai, dan bukan di bawah Mr DIY yang akan tersenarai nanti.

Mr DIY menyatakan kedudukan mereka sebagai peruncit kelengkapan rumah terbesar di Malaysia dengan bahagian pasaran sebanyak 29.1% pada 2019. Mereka menawarkan produk berkualiti pada harga yang rendah. Ini menjadi tarikan kepada pengguna untuk berkunjung membeli di kedai mereka. Pada tahun kewangan Disember 2019, 90% daripada kedai Mr DIY telah mencatatkan keuntungan.

Sebahagian besar barangan jualan mereka melebihi 70% diimport dari China. Mereka bekerjasama dengan syarikat pengurusan pengangkutan yang berasas dari China untuk mengendalikan urusan import mereka.

Kesan Covid-19 terhadap bisnes

Pandemik Covid-19 sedikit sebanyak telah menjejaskan aktiviti runcit di mana kedai Mr DIY tidak boleh beroperasi ketika peringkat awal PKP dikuatkuasakan.

PKP mula dilonggarkan mengikut fasa, dan kedai Mr DIY juga semakin banyak dibuka mengikut perkembangan semasa. Akibat daripada penutupan kedai, pendapatan Mr DIY menurun di bawah purata bulanan RM 189.6 juta pada bulan Mac dan April.

Prestasi kewangan

Peningkatan pendapatan dan keuntungan Mr DIY menunjukkan pertumbuhan yang kuat dari 2017 ke 2019. Peningkatan pendapatan secara kasarnya meningkat sebanyak RM 500 juta setiap tahun dan keuntungan sebanyak 200 juta setiap tahun.

Dalam laporan terbaru, Mr DIY telah memasukkan laporan separuh pertama 2020. Pendapatan setakat Jun 2020 dicatatkan pada RM 1.05 bilion manakala keuntungan pula pada RM 448.0 juta.

Strategi IPO dan masa depan

Dana IPO akan digunakan untuk tujuan tersebut:

Dana

Nilai (Juta)

Peratusan

Bayaran hutang bank

276.14

91.6

Perbelanjaan penyenaraian

25.30

8.4

Seperti yang kita boleh lihat di atas, kebanyakan dana hanya akan digunakan untuk bayaran hutang bank. Dalam prospektus, kita boleh lihat butiran hutang ini. Pada tahun 2019, sebanyak RM 600 juta telah dipinjam untuk:

Peruntukan hutang

Nilai (Juta)

Perbelanjaan modal pembukaan kedai

10.0

Pembelian barangan jualan

266.0

Sebahagian daripada dividen tahun 2019 berjumlah RM 500 juta

244.0

Pengambilalihan Mr DIY (Brunei)

100.0

Jumlah

520.0

Hutang sebanyak RM 600 juta ini terbahagi kepada RM 400 juta pinjaman bertempoh (term loan) dan RM 200 juta kemudahan bayaran kredit (credit facility). Dana IPO sebanyak RM 276.14 juta akan digunakan untuk sebahagian daripada term loan sahaja. Baki term loan sebanyak RM 123.9 juta akan dilangsaikan dalam masa yang sama dengan dana dari syarikat sendiri. Pembayaran hutang ini dianggarkan dapat menjimatkan syarikat sebanyak RM 15.2 juta setahun sehingga 2021.

Mr DIY Brunei atau MD(B) telah ditubuhkan pada tahun 2016. Sebahagian duit bank yang dipinjam pada tahun 2019 di atas tadi telah digunakan untuk mengambil alih bisnes Mr DIY di Brunei yang sebelum ini dimiliki oleh pemegang saham syarikat.

Satu perkara yang kita boleh sedar ialah Mr DIY tidak menggunakan dana IPO untuk penambahan kedai. Ini tidak menghairankan kerana bilangan kedai telah pun mencapai lebih 600 pada tahun ini walaupun tanpa dana IPO. Syarikat masih akan menambah bilangan kedai sebanyak 100 buah pada tahun ini dan 100 buah lagi pada tahun 2021.

Analisis bisnes dan industri Mr DIY

Mr DIY akan tersenarai dalam Pasaran Utama di Bursa Malaysia. Seperti yang kita tahu, syarikat ini menjalankan perniagaan dalam industri peruncitan barangan kelengkapan rumah. Antara perkara yang boleh diperhatikan untuk melihat prospek bisnes Mr DIY yang akan datang adalah pada pertumbuhan industri, populasi dan kekuatan ekonomi.

Pemerhatian makroekonomi Malaysia

GDP Malaysia dianggarkan kekal meningkat sebanyak 3.3% untuk 5 tahun dari 2019, namun lebih perlahan berbanding 5 tahun sebelum ini.

Pertumbuhan populasi dan urbanisasi yang semakin meningkat di Malaysia dapat mengembangkan prospek yang lebih banyak untuk Mr DIY.

Saiz dan prestasi industri di Malaysia

Fokus Pemerhatian

CAGR 2014-2019

CAGR 2019-2024F

Nilai jualan runcit

5.8%

5.7%

Nilai jualan runcit sektor kelengkapan rumah

12.4%

10.2%

Pemain industri utama

Antara pesaing yang dikenalpasti dalam prospektus ialah One Stop Superstore, Daiso, Supersave, ACE Hardware dan pelbagai lagi. Kesemua jenama ini bersaing dalam sektor yang sama, iaitu kelengkapan rumah. Mr DIY menerajui pasaran ini dengan bahagian pasaran terbesar sebanyak 69.2% daripada persaingan sektor ini antara jenama-jenama lain.

Perbincangan

Skor iSaham: 1/4

Mr DIY ternyata memperlihatkan kekuatan kewangan yang kukuh. Pegangan bahagian pasaran juga menunjukkan Mr DIY sebagai peneraju yang kuat dalam sektor perniagaan yang dijalankan. Ia boleh memberikan sebuah keyakinan bahawa syarikat ini akan kekal berdiri untuk bertahun-tahun akan datang.

Namun, pengiraan harga IPO telah pun mengambil kira semua perancangan masa depan yang masih belum direalisasikan. Ini termasuklah 200 buah kedai yang dirancang sehingga 2021 berserta pendapatan yang boleh diraih dari kedai tersebut. Bayaran IPO untuk hutang yang sebahagiannya digunakan untuk pembayaran dividen pemilik syarikat juga memberikan petanda yang tidak baik bagi pelabur.

Tambahan pula, penyenaraian untuk Mr DIY ini hanya terhad kepada perniagaan Mr DIY di Malaysia dan Brunei. Dengan saham ini, kita tidak dapat merasakan prospek perkembangan Mr DIY di negara Asia lain. Pemilik asal Mr DIY boleh sahaja memberikan tumpuan kepada prospek mereka di negara lain seandainya lebih menguntungkan dari pasaran Malaysia dan Brunei.

Perkara yang boleh menguatkan hujah untuk membeli saham ini adalah polisi dividen yang disasarkan pada 40% keuntungan bersih syarikat. Daripada prestasi kewangan syarikat, kita boleh nampak pertumbuhan yang kuat. Dari sini, kita boleh anggap saham ini sesuai untuk pelaburan dividen.


Adakah Jerung Antarabangsa Bakal Membuat Comeback?

Sejak pilihan raya paling bersejarah baru-baru ini (PRU 14), kita menyaksikan jerung antarabangsa atau lebih dikenali
sebagai
"foreign funds"
 membuat jualan tanpa heti (
selling spree
). Dari pertengahan Mei sehingga hujung Jun, lebih
kurang 9.6 billion ringgit nilai saham dikeluarkan dari Bursa Malaysia.

Antara faktor terbesar ialah ketidakpastian pada hala tuju ekonomi selepas perubahan kerajaan dan juga ketidakpastian
kemelut global yang menyaksikan kebanyakan market dunia turut sama jatuh.

Setelah 1 bulan setengah atau 32 hari berturut-turut market mengalami keluaran wang dari jualan saham, kita
menyaksikan pada hari jumaat (29 Jun 2018), jerung antarabangsa (
foreign funds
) sudah mulai memasuki pasaran
semula dengan kemasukan sebanyak 259.4 juta.

Kemasukan ini merupakan satu sinar
comeback
 yang perlu diberi perhatian oleh para pelabur kerana kemasukan
foreign fund boleh meningkatkan demand pada harga saham dan seterusnya terus memberikan sokongan kuat pada harga
saham. Kemasukan foreign fund juga sekiranya dibandingkan dengan indeks FBMKLCI, mempunyai korelasi yang
sangat tinggi.

Adakah foreign fund akan terus masuk ke bursa malaysia? Masih terlalu awal untuk memberitahu sebab keadaan
semasa global & tempatan masih penuh dengan ketidakpastian. Kemasukan pada jumaat lepas juga mungkin
disebabkan aktiviti
"window dressing"
 untuk mencantikkan
portfolio fund
 masing2.
Namun begitu, sinar ini boleh digunakan sebagai persiapan kepada sebarang pergerakan positif kemasukan-kemasukan
akan datang. Antara satu strategi yang kami sarankan ialah melihat kepada
pegangan
foreign funds
 berdasarkan laporan tahunan syarikat yang terkini, dan memberi fokus kepada saham-saham tersebut.

Saham-saham ini mungkin telah dijual disebabkan ketidakpastian global & tempatan, dan sekiranya isu global &
tempatan ini bersifat sementara, sudah pasti mereka akan memasuki semula saham-saham yang mereka telah kaji
sebelum ini. Gambar dibawah menunjukkan gabungan saham dan nilai yang dipegang oleh Citibank New York,
UOB Kay Hian, Dimensional, Credit Suisse, DBS Bank, State Street, Vanguard dan lain-lain
(rujuk
Other Shareholders
 untuk senarai penuh).

Antara saham yang mempunyai
iSaham Score
 tinggi ialah
KOSSAN
,

PPB
,
VITROX
,

PETDAG
 dan
TENAGA
.
Sekiranya anda lebih berminat dengan saham yang telah jatuh, saham yang boleh dipantau ialah

TM
,
VITROX
,

MAXIS
,
TIMECOM

dan
UMW
.


AEON di Era Transformasi Digital

TA Securities memberikan harga sasaran buat
AEON
 pada RM1.23. Ada beberapa faktor yang menyumbang kepada sentimen positif terhadap saham AEON ini. Pihak pengurusannya membuat usaha-usaha transformasi untuk kekal relevan dalam keadaan semasa. Mari kita lihat usaha tersebut seperti di bawah.

Pusat Beli Belah Digital

Pusat beli belah digital merupakan langkah yang dilaksanakan AEON. Di bawah langkah ini, ada MyAEON Fresh di mana barangan runcit boleh dipesan secara atas talian.

Berkolaborasi bersama Happy Fresh, AEON melaksanakan penghantaran yang cepat ke rumah pelanggan sekaligus memberikan servis nilai tambah buat penduduk ibu kota yang sibuk dan tidak dapat melanggan secara fizikal di AEON. Dengan berlanjutnya musim PKP, usaha ini dijangka akan mendapat sambutan baik pelanggan.

Mengubah tawaran barang-barang

Usaha transformasi kedua AEON adalah mengubah tawaran barang-barang yang terdapat di AEON. Antaranya, memberikan tawaran barang-barang berharga 2.50 ringgit dan 5 ringgit sahaja. Begitu juga barang berharga RM10.00. Ini memberikan penjimatan sekaligus meningkatkan jualan di AEON. Ini membantu pemulihan prestasi kewangan AEON.

Konsep kedai sebegini adalah konsep kedai 2 ringgit buat setiap barang.

Rumusan

Sentimen positif buat AEON didasari 2 faktor utama iaitu pengurusan yang cekap membuat keputusan strategik: MyAEON Fresh dan kedai konsep 2 ringgit yang harganya tetap. AEON menyedari bahawa di saat ekonomi meruncing, harga memainkan peranan penting buat pelanggan terus membeli belah. Selain itu, perkhidmatan menghantar barang ke rumah membolehkan nilai tambah diberikan kepada hidup pelanggan.

Dalam erti kata lain, usaha transformasi pertama dan kedua sangat membantu pelanggan dari segi harga dan juga servis.

Mari kita lihat sebentar keputusan kewangan AEON.

TA membuat unjuran AEON akan melaporkan keuntungan sebanyak 85.7 juta ringgit buat tahun kewangan 2020.

Bagi tahun kewangan 2021 dan 2022 pula, TA mengunjurkan keuntung AEON masing-masing sebanyak 117 juta dan 132 juta ringgit. Namun ini hanyalah sebuah unjuran, dan kita boleh tentukan sama ada meyakini kajian yang dibuat atau tidak. Tambahan pula, terdapat pelbagai lagi faktor di luar jangkaan yang boleh mengubah keadaan di masa akan datang.

Sumber: TA Securities Holdings Bhd, Update Report


Aerodyne - Syarikat Perkhidmatan Drone Menerajui Dunia

Kali ini, kita bukan berbincang tentang syarikat yang dah tersenarai, tapi syarikat yang agak baru dalam industri, dalam industri yang juga agak baru. Syarikat yang dimaksudkan ialah
Aerodyne
 yang menjalankan aktiviti perniagaan dalam industri drone. Mereka bukanlah pengeluar drone, tetapi mereka menawarkan perkhidmatan yang melibatkan semakan visual dan disertakan dengan sains data kajian. Kajian yang dibuat membolehkan syarikat menjalankan operasi mereka dengan lebih cekap.

Gambar: Aerodyne

Pernah menguji Kereta Terbang

Syarikat ini agak baru ditubuhkan, iaitu pada tahun 2014. Mungkin ramai yang belum kenal dengan syarikat ini. Namun pada tahun 2019, mungkin ramai yang pernah dengar tentang sebuah pandu uji "kereta terbang". Inilah dia syarikat di sebalik percubaan kereta terbang itu, atau disebut sebagai Urban Air Mobility (UAM).

Pun begitu, UAM ini hanyalah sebuah projek jangka panjang, dan bukanlah perniagaan utama Aerodyne. Projek ini diusahakan berdasarkan pandangan pengasasnya, Kamarul A Mohamed bahawa dunia suatu hari nanti akan menggunakan pengangkutan ini untuk pergerakan yang lebih cepat. Namun buat masa ini, mereka tidak membangunkan projek ini secara aktif kerana dunia masih belum bersedia untuk perubahan ini, dan lebih banyak usaha ditumpukan untuk mengembangkan perniagaan drone.

Di sebalik Aerodyne

Pada Mac lalu, Kamarul Muhamed dinamakan oleh EY Malaysia sebagai Entrepreneur of The Year (EOY) 2020 Malaysia. Gelaran ini diberikan terutamanya kerana ketahanan syarikat berkembang walaupun dicabar pandemik Covid-19. Tahun ini, Aerodyne dinobatkan sebagai syarikat kedua teratas dalam industri perkhidmatan teknologi drone di peringkat global.

Gambar: EY

Pada asalnya, Aerodyne hanya merupakan sebahagian daripada pecahan syarikat media yang beliau tubuhkan pada 2006. Beliau memulakan Aerodyne dengan tumpuan terhadap perkhidmatan Visual kepada Data. Aerodyne kemudiannya menawarkan penyelesaian keseluruhan untuk meningkatkan kecekapan operasi syarikat, suatu permintaan yang disedari wujud pada pelanggan mereka.

Perkhidmatan DT3

Kemajuan teknologi drone kini membolehkan ia digunakan bukan sekadar tujuan penggambaran dan tindakbalas kecemasan. Ia juga boleh digunakan untuk kegunaan yang pelbagai, termasuklah pemetaan 2D dan 3D, pertanian jitu (precision agriculture), pengawasan dan sebagainya.

Pasaran drone mempunyai halangan kemasukan (entry barrier) yang rendah. Namun, pasaran ini boleh menawarkan perkhidmatan yang luas dengan nilai yang pelbagai. Pada nilai terendah, perkhidmatan ini boleh jadi seringkas penerbangan untuk penggambaran. Pada nilai tertinggi pula, visual yang diambil boleh dikaji dan seterusnya sebuah penyelesaian akan ditawarkan untuk menjadikan operasi syarikat lebih cekap, cepat, murah dan selamat.

Gambar: Aerodyne

Bagi Aerodyne, perkhidmatan drone ini ditawarkan sebagai DT3, iaitu Drone Technology, Data Technology dan Digital Transformation. Dalam bahagian Drone Technology, sebuah drone hanya digunakan sebagai platform untuk sesebuah pekerjaan, antaranya penghantaran, penggambaran dan sebagainya. Data Technology adalah di mana kebanyakan nilai perniagaan ini dihasilkan. Pada perkhidmatan inilah mereka mengkaji data yang dikumpul dan penyelesaian dapat ditawarkan kepada pelanggan.

Akhirnya untuk Digital Transformation, data yang dikaji dapat digunakan untuk mengubah cara syarikat beroperasi. Dengan penyelesaian yang diberi, syarikat boleh beroperasi dengan lebih cepat, cekap dan lebih murah. Dengan perubahan teknologi ini juga, kerja-kerja bahaya seperti pemeriksaan di udara yang perlu dilakukan secara fizikal kini boleh dibuat hanya menggunakan drone. Ia menjadikan kerja seperti ini lebih selamat.

Industri yang terlibat

Perkhidmatan yang Aerodyne tawarkan ini boleh meliputi pelbagai industri, namun ada beberapa ciri perniagaan yang secara ringkasnya boleh memanfaatkan perkhidmatan drone ini. Antara perniagaan atau keperluan tersebut ialah pemilik aset, pertanian, hartanah dan pengawasan sempadan.

Dalam sesi radio BFM, Kamarul menjelaskan bahawa separuh pendapatan terbesar mereka disumbangkan oleh aktiviti pemeriksaan talian kuasa. Ini diikuti dengan industri tenaga boleh diperbaharu seperti solar dan kincir angin, dan akhir sekali, pertanian. Kamarul juga menyebut tentang penglibatan dalam aktiviti pengawasan sempadan dan juga maritim, di mana terdapat perjanjian yang telah dimeterai. Bahagian ini pula dijangka akan menjadi penyumbang pendapatan yang besar di masa akan datang.

Gambar: Aerodyne

Setakat September 2018, mereka telah lengkapkan lebih 48,000 operasi penerbangan, periksa lebih dari 201,000 aset dan tinjau lebih 38,000 km infrastruktur janakuasa di serata dunia. Kepakaran yang mereka gunakan termasuklah pilot, jurutera, pembangun perisian dan pakar industri.

Bakal ke IPO

Aerodyne mempunyai perancangan untuk IPO dalam 3 hingga 5 tahun lagi. Namun, kita masih belum tahu di pasaran mana Aerodyne akan disenaraikan. Aerodyne telah pun melalui beberapa siri pembangunan dana di mana ia dapat menarik minat pelabur-pelabur tempatan dan juga asing. Antara dana asing yang berminat dengan Aerodyne adalah China, Jepun, Korea dan juga Indonesia.

Jejak Global Aerodyne. Gambar: Aerodyne

Merujuk semula sesi radio BFM tadi, Kamarul menyatakan bahawa syarikatnya sentiasa mencatatkan keuntungan sejak ditubuhkan. Ketika diwawancara, beliau memberitahu buku pesanannya telah melangkaui USD 500 juta. Kepesatan industri ini juga adalah tinggi dengan CAGR sebesar 70%. Aerodyne juga berjaya mengukir nama di pasaran global dengan kedudukan nombor 2 dunia dalam industri ini.


Aktifkan Semula Akaun CDS Dengan Bursa Anywhere

Bursa Anywhere adalah tool yang sangat membantu untuk anda yang melabur di pasaran Bursa Malaysia. Dibangunkan oleh
Bursa Malaysia
 sendiri, aplikasi Bursa Anywhere telah menjalani beberapa kemaskini sejak pengeluaran Mei 2019. Kini, ia membolehkan anda untuk aktifkan semula akaun CDS tak aktif atau yang sudah dorman. Pengaktifan semula ini tidak dikenakan bayaran dari 10 April Sehingga 10 Julai iaitu selama 3 bulan.

Dengan pelancaran ciri baru ini, sesiapa yang nak aktifkan semula akaun CDS mereka tak perlu berurusan dengan pihak broker secara fizikal. Semuanya boleh diselesaikan dari telefon sendiri dari aplikasi Bursa Anywhere. Maka semakin mudahlah urusan pemegang akaun, dan di samping itu juga dapat mengurangkan pergerakan di kala pandemik COVID-19 ni merebak di luar sana.

Status akaun CDS

Akaun anda dikatakan tidak aktif sekiranya maih terdapat sekuriti di dalam akaun, tetapi tiada transaksi kredit atau debit yang dilakukan dalam masa 36 bulan. Akaun yang dorman pula tidak ada apa-apa sekuriti, ditambah pula dengan tiada transaksi dalam masa 36 bulan.

Bacaan lanjut boleh didapati di
laman sesawang Bursa Malaysia
.

Menyemak status akaun anda

Mungkin ada di antara anda yang terfikir bagaimana nak buat semakan akaun. Maklumlah, dah lama tak trade, dah tak tahu sama ada tak aktif atau dorman atau tidak. Mudah sahaja caranya. Boleh semak dengan Bursa Malaysia di
page ini
 dengan hanya memasukkan nombor IC anda. Keputusan akan terus keluar sama ada akaun anda tak aktif ataupun dorman ataupun tiada dari kedua-dua ini.

Cara pengaktifan semula akaun

Muat turun Bursa Anywhere sekiranya anda belum berbuat demikian. Aplikasi ini sangat memudahkan untuk urusan yang berkaitan dengan akaun CDS.

Anda cuma perlu log masuk, pergi ke tab
My Services
 di bahagian bawah skrin, dan pilih
Reactivate CDS Account
. Seterusnya, ikut sahaja langkah yang digariskan. Dalam situasi biasa, anda akan dikenakan caj sebanyak RM 5, namun bayaran ini kini dikecualikan buat masa 3 bulan.

Perkhidmatan yang ditawarkan Bursa Anywhere

Bursa Anywhere adalah aplikasi yang dikeluarkan oleh Bursa Malaysia sendiri. Maka aplikasi ini membolehkan anda mengendalikan pelbagai urusan yang berkaitan dengan CDS. Antara perkhidmatan yang ditawarkan melalui Bursa Anywhere:

Pindah saham antara akaun via FPX

Pandangan keseluruhan semua akaun CDS

Nilai portfolio saham

Kemas kini maklumat CDS secara layan diri

Notifikasi Pengumuman Korporat untuk portfolio saham

ePenyata dengan rekod 12 bulan

[TERBARU]
 - Pengecualian bayaran pengaktifan semula akaun (untuk 3 bulan)

Sekiranya anda rasa sudah agak lama tak melabur, boleh dapatkan ilmu atau refresh ilmu tu
di blog kami
.


Aktiviti Window Dressing

Satu minggu lagi tinggal untuk tahun 2018, saat-saat akhir di mana pengurus-pengurus syarikat nak tutup akaun, dan pengurus-pengurus dana (fund manager) nak kira dan siapkan laporan tahunan. Untuk dana yang perform semestinya tidak ada apa yang perlu dibimbangkan. Namun, untuk sesetengah dana, laporan yang tidak baik merupakan segala-galanya. Boleh jadi sebab pemegang unit amanah atau unit dana hilang kepercayaan atau membuat keputusan mengeluarkan duit dan pergi tak kembali.
Oleh sebab itu, berlakunya aktiviti window dressing pada penghujung tahun dan tarikh-tarikh laporan perlu dibuat. Apakah itu aktiviti window dressing? Window dressing merupakan aktiviti dimana pengurus dana menolak harga sesuatu saham supaya nampak cantik dalam laporan kewangan dana. Contohnya, sekiranya dana A membuat laporan tahunan untuk tahun 2018, dana A akan menolak harga pada hari terakhir bulan / tahun tersebut supaya prestasi nampak naik banyak, sedangkan keadaan fundamental syarikat mungkin tidak sekuat harga yang naik.
Contoh window dressing yang pernah berlaku:
KLCC

NAIM

SPSETIA

MITRA

DIGI

Strategi Window Dressing

1. Cari saham yang selalunya naik berdekatan hujung tahun (atau
quarter
 atau bulan)
 - Institusi dah start enjin untuk
support
 saham-saham yang mereka pegang sebelum ini. Dengan pertambahan harga dan volume, pedagang akan cuba turut serta beli saham-saham tersebut. Semakin dekat dengan penghujung tahun atau
quarter
 atau bulan, semakin kuat percubaan menaikkan harga.
Kami senaraikan saham-saham yang selalu naik di penghujung tahun dalam
Screener Window Dressing
 (1W merujuk kepada 1
Week
 - boleh pantau bermula 1 minggu terakhir sehingga hari terakhir hujung tahun).
2. Cari saham yang selalunya naik pada hari terakhir hujung tahun
 - Saham dalam kategori ini selalu dinaikkan secara terang-terang (seperti 5 gambar contoh diatas), cuma hanya berlaku pada 15 minit terakhir saham didagangkan. Strategi ini memerlukan anda membeli
sebelum
 pukul 4.44 petang (beli pagi pun digalakkan), dan queue sell [dengan harga asalkan untung] antara pukul 4.45-4.49 petang (Untuk yang takde masa, queue terus sell [dengan harga asalkan untung] selepas beli).
Sekiranya harga gap up pada pukul 4.50 petang, masih akan
matched
 pada harga tutup (dan bukannya harga anda queue sell) - Contoh beli harga RM7.90, queue sell harga RM8.00, tetapi masih
matched
 pada harga RM8.60 dan untung besar. Boleh rujuk
Screener Window Dressing
 (1D merujuk kepada 1
Day
 iaitu harga yang naik hanya pada hari terakhir sahaja) untuk mendapat saham-saham yang suka naik hari terakhir sahaja.
3. Cari institusi yang suka buat window dressing
 - Kami mendapati ada pattern beberapa institusi yang suka buat window dressing, jadi dengan melihat kepada saham-saham dan pergerakan harga pada penghujung tahun/suku/bulan, kita boleh fokus pada saham-saham yang dipegang oleh dana tersebut.
Boleh baca posting blog sebelum ini iaitu
https://www.isaham.my/blog/saham-milik-jerung-institusi
 untuk membuat kajian lanjut menggunakan cara ini. Senarai institusi yang selalu buat window dressing telah dibincangkan di dalam kelas iSaham (tidak dinyatakan disini bagi mengelakkan institusi-institusi berkaitan baca posting ni dan tak jadi window dressing).

Risiko

Semua strategi dalam saham mempunyai risiko tersendiri. Contohnya untuk strategi-strategi di atas, sangat bergantung pada institusi untuk membuat window dressing dengan membuat belian yang kuat, jadi boleh jadi institusi rasa tidak perlu buat atau tidak berbaloi dengan duit yang perlu digunakan. Aktiviti window dressing oleh institusi juga pernah diberi amaran oleh badan berkuasa tetapi setakat ini masih berlaku seperti biasa.
Strategi-strategi diatas telah dibincangkan dengan mendalam dalam Sesi Khas iSaham 1 yang memberi fokus pada topik Window Dressing dan juga kelas-kelas iSaham sepanjang Disember. Info semasa dikupas lebih awal di dalam kelas, jadi boleh perhati rapat pada tarikh-tarikh kelas iSaham di
page Events di Facebook iSaham
 untuk tidak terlepas input penting pada masa akan datang.